title: कान्टैक्टर

text: रिले की भाँति ये भी विद्युत-चुम्बक के सिद्धांत पर काम करते हैं। इनमें भी बहुत कम विद्युत शक्ति का प्रयोग करते हुए बहुत अधिक विद्युत शक्ति को जोड़ा/तोड़ा जाता है, लेकिन सर्किट ब्रेकर के विपरीत कान्टैक्टर शार्ट सर्किट धारा को तोड़ने (ब्रेक करने) के लिए नहीं होते।


title: अपरा विद्या

text: उपनिषद् की दृष्टि में अपरा विद्या निम्न श्रेणी का ज्ञान मानी जाती हैं। मुण्डक उपनिषद (1/1/4) के अनुसार विद्या दो प्रकार की होती है-


title: अपरा विद्या

text: (1) परा विद्या (श्रेष्ठ ज्ञान) जिसके द्वारा अविनाशी ब्राह्मतत्व का ज्ञान प्राप्त होता है ("सा परा, यदा तदक्षरमधिगम्यते"),


title: अपरा विद्या

text: उपनिषद् का आग्रह परा विद्या के उपार्जन पर ही है। ऋग्वेद आदि चारों वेदों तथा शिक्षा, व्याकरण आदि छहों अंगों के अनुशीलन का फल क्या है ? केवल बाहरी, नश्वर, विनाशी वस्तुओं का ज्ञान, जो आत्मतत्व की जानकारी में किसी तरह सहायक नहीं होता। छांदोग्य उपनिषद् (7/1/2-3) में नारद-सनत्कुमार-संवाद में भी इसी पार्थक्य का विश्लेषण प्रस्तुत किया गया है। मंत्रविद् नारद सकल शास्त्रों में पंडित हैं, परंतु आत्मविद् न होने से वे शोकग्रस्त हैं। "मन्त्रविदेवास्मि नात्मवित्... रिति शोक-मात्मवित्।" अत: उपनिषदों का स्पष्ट मंतव्य है कि परा विद्या का अभ्यास करना चाहिए जिससे इसी जन्म में, इसी शरीर से आत्मा का साक्षात्कार हो जाए (केन 2/23)। यूनानी तत्वज्ञ भी इसी प्रकार का भेद-'दोक्सा' तथा 'एपिस्टेमी'- मानते थे जिनमें से प्रथम साधारण विचार का तथा द्वितीय सत्य क संकेतक माना जाता था।


title: निकोलस पूरन

text: निकोलस पूरन (जन्म २ अक्टूबर १९९५) एक त्रिनिदादियन क्रिकेटर है जो वेस्टइंडियन घरेलू मैचों में त्रिनिदाद और टोबैगो और कैरीबियाई प्रीमियर लीग (सीपीएल) में रेड स्टील के लिए खेलते है। २०१४ सीजन में वह सीपीएल में खेलने वाले सबसे कम उम्र के खिलाड़ी रहे है।


title: निकोलस पूरन

text: IPL 2022 में सनराइजर्स हैदराबाद (SRH) ने 10.75 करोड़ रुपए की बड़ी कीमत चुकाकर पूरन को खरीदा, पूरन का बेस प्राइस 1.5 करोड़ रुपए था।


title: अमीर

text: अमीर (अरबी: ) या हम्मीर (संस्कृत) का अर्थ सेनापति या राज्यपाल या सूबेदार होता है। इसी नाम से भारत में इस्लामी साम्राज्य के प्रमुख पद-धारकों को भी द्योतित किया जाता था। समय के साथ भारतीय उपमहाद्वीप में इसका अर्थ 'धनवान' हो गया।


title: मेजर ध्यानचंद सिंह

text: ध्यानचंद का जन्म उत्तरप्रदेश के इलाहबाद में 29 अगस्त 1905 को हुआ था वे राजपूत परिवार में जन्मे थे. उनके पिता का नाम समेश्वर सिंह था, जो ब्रिटिश इंडियन आर्मी में एक सूबेदार के रूप कार्यरत थे, साथ ही होकी गेम खेला करते थे. ध्यानचंद के दो भाई थे, मूल सिंह एवं रूप सिंह. रूप सिंह भी ध्यानचंद की तरह होकी खेला करते थे, जो अच्छे खिलाड़ी थे.


title: कॉर्नेलिया सोराबजी

text: कॉर्नेलिया सोराबजी (15 नवंबर 1866 - 6 जुलाई 1954) एक भारतीय महिला थी, जो मुम्बई विश्वविद्यालय से पहली महिला स्नातक, ऑक्सफोर्ड यूनिवर्सिटी में कानून का अध्ययन करने वाली पहली महिला थी(वास्तव में, किसी भी ब्रिटिश विश्वविद्यालय में अध्ययन करने वाली पहली भारतीय राष्ट्रीय), भारत में पहली महिला वकील [3], और भारत और ब्रिटेन में कानून का अभ्यास करने वाली पहली महिला। 2012 में, लंदन के लिंकन इन में उनकी प्रतिमा का अनावरण किया गया था।


title: कॉर्नेलिया सोराबजी

text: 15 नवम्बर 1866 को नासिक में जन्मीं कार्नेलिया 1892 में नागरिक कानून की पढ़ाई के लिए विदेश गयीं और 1894 में भारत लौटीं. उस समय समाज में महिलाएं मुखर नहीं थीं और न ही महिलाओं को वकालत का अधिकार था। पर कार्नेलिया तो एक जुनून का नाम था। अपनी प्रतिभा की बदौलत उन्होंने महिलाओं को कानूनी परामर्श देना आरंभ किया और महिलाओं के लिए वकालत का पेशा खोलने की माँग उठाई. अंतत: 1907 के बाद कार्नेलिया को बंगाल, बिहार, उड़ीसा और असम की अदालतों में सहायक महिला वकील का पद दिया गया। एक लम्बी जद्दोजहद के बाद 1924 में महिलाओं को वकालत से रोकने वाले कानून को शिथिल कर उनके लिए भी यह पेशा खोल दिया गया। 1929 में कार्नेलिया हाईकोर्ट की वरिष्ठ वकील के तौर पर सेवानिवृत्त हुयीं पर उसके बाद महिलाओं में इतनी जागृति आ चुकी थी कि वे वकालत को एक पेशे के तौर पर अपनाकर अपनी आवाज मुखर करने लगी थीं। यद्यपि 1954 में कार्नेलिया का देहावसान हो गया जब वह लंदन में थी, पर आज भी उनका नाम वकालत जैसे जटिल और प्रतिष्ठित पेशे में महिलाओं की बुनियाद है।


title: कॉर्नेलिया सोराबजी

text: 1894 में भारत लौटने पर, सोराबजी ने पर्दानाशीन महिलाओं की ओर से सामाजिक और सलाहकार कार्य में शामिल हो गयीं, जिन्हें बाहर पुरुष दुनिया के साथ संवाद करने से मना किया गया था कई मामलों में, इन महिलाओं की काफी संपत्ति होती थी, लेकिन उनकी रक्षा के लिए आवश्यक कानूनी विशेषज्ञता तक पहुंच नहीं थी। सोराबजी को काठियावाड़ और इंदौर के शासकों के ब्रिटिश एजेंटों से पर्दानशीन की ओर से अनुरोध करने के लिए विशेष अनुमति दी गई थी, लेकिन वह एक महिला के तौर पर अदालत में उनकी रक्षा करने में असमर्थ थीं, उन्हें भारतीय कानूनी व्यवस्था में पेशेवर ओहदा प्राप्त नहीं था। इस स्थिति का समाधान करने की उम्मीद में, सोराबजी ने 1897 में बॉम्बे यूनिवर्सिटी की एलएलबी परीक्षा के लिए खुद को प्रस्तुत किया और 1899 में इलाहाबाद उच्च न्यायालय के वकील की परीक्षा में भाग लिया। फिर भी, उनकी सफलताओं के बावजूद, सोरबजी को वकील के तौर पर मान्यता नहीं मिली जबतक कि 1923 को महिलाओं को अभ्यास करने से रोकने वाले कानून को नहीं बदला गया।


title: कॉर्नेलिया सोराबजी

text: प्रांतीय न्यायालयों में महिलाओं और नाबालिगों का प्रतिनिधित्व करने एक महिला कानूनी सलाहकार प्रदान करने के लिए सोराबजी ने 1902 के शुरू में भारत कार्यालय में याचिका दायर करने की शुरुआत की थी। 1904 में, बंगाल की कोर्ट ऑफ वार्ड में लेडी असिस्टेंट नियुक्त किया गया था और 1907 में इस तरह की प्रतिनिधित्व की आवश्यकता के कारण, सोराबजी बंगाल, बिहार, उड़ीसा और असम के प्रांतों में काम कर रही थीं। अगले 20 साल की सेवा में, अनुमान लगाया गया है कि सोराबजी ने 600 से अधिक महिलाओं और अनाथों को कानूनी लड़ाई लड़ने में मदद की, कभी-कभी कोई शुल्क नहीं लिया। वह बाद में इन मामलों में से कई को अपने कार्य बिटवीन द ट्वाईलाईट्स व दो आत्मकथाओं में लिखेंगी। 1924 में, भारत में महिलाओं के लिए कानूनी पेशा खोला गया था, और सोरबजी ने कोलकाता में अभ्यास करना शुरू कर दिया था। हालांकि, पुरुष पूर्वाग्रह और भेदभाव के कारण, वह अदालत के सामने पेश करने के बजाय मामलों पर राय तैयार करने तक ही सीमित थीं।


title: कॉर्नेलिया सोराबजी

text: सोरबजी 1929 में उच्च न्यायालय से सेवानिवृत्त हुईं, और लंदन में बस गयीं, सर्दियों के दौरान भारत की यात्रा पर आतीं। 6 जुलाई 1954 को लंदन के मैनोर हाउस में ग्रीन लेन्स पर नॉर्थम्बरलैंड हाउस में अपने लंदन के घर में इनका निधन हो गया।


title: अकादमी

text: अकादमी, मूलतः प्राचीन यूनान में एथेंस नगर में स्थित एक स्थानीय वीर 'अकादेमस' के व्यक्तिगत उद्यान का नाम था। कालांतर में यह वहाँ के नागरिकों को जनोद्यान के रूप में भेंट कर दिया गया था और उनेक लिए खेल, व्यायाम, शिक्षा और चिकित्सा का केंद्र बन गया था। प्रसिद्ध दार्शनिक अफलातून (प्लेटो) ने इसी जनोद्यान में एथेंस के प्रथम दर्शन विद्यापीठ की स्थापना की। आगे चलकर इस विद्यापीठ को ही "अकादमी" कहा जाने लगा। एथेंस की यह एक ही ऐसी संस्था थी जिसमें नगरवासियों के अतिरिक्त बाहर के लोग भी सम्मिलित हो सकते थे।


title: अकादमी

text: इसमें विद्या देवियों (म्यूज़ेज़) का एक मंदिर था। प्रति मास यहाँ एक सहभोज हुआ करता था। इसमें संगमरमर की एक अर्धवृताकार शिला थी। कदाचित् इसी पर से अफलातून और उनके उत्तराधिकारी अपने सिद्धांतों और विचारों का प्रसार किया करते थे। गंभीर संवाद एवं विचार विनिमय की शैली में वहाँ दर्शन, नीति, शिक्षा और धर्म की मूल धारणाओं का विश्लेषण होता था। एक, अनेक, संख्या, असीमता, सीमाबद्धता, प्रत्यक्ष, बुद्धि, ज्ञान, संशय, ज्ञेय, अज्ञेय, शुभ, कल्याण, सुखस आनंद, ईश्वर, अमरत्व, सौर मंडल, निस्सरण, सत्य और संभाव्य, ये उदाहरणतः कुछ प्रमुख विषय हैं जिनकी वहाँ व्याख्या होती थी। यह संस्था नौ सौ वर्षों तक जीवित रही और पहले धारणावाद का, फिर संशयवाद का और उसके पश्चात् समन्वयवाद का संदेश देती रही। इसका क्षेत्र भी धीरे-धीरे विस्तृत होता गया और इतिहास, राजनीति आदि सभी विद्याओं और सभी कलाओं का पोषण इसमें होने लगा। परंतु साहसपूर्ण मौलिक रचनात्मक चिंतन का प्रवाह लुप्त सा होता गया। 529 ई. में सम्राट जुस्तिनियन ने अकादमी को बंद कर दिया और इसकी संपत्ति जब्त कर ली।


title: अकादमी

text: फिर भी कुछ काल पहले से ही यूरोप में इसी के नमूने पर दूसरी अकादमियाँ बनने लग गई थीं। इनमें कुछ नवीनता थी; ये विद्वानों के संघों अथवा संगठनों के रूप में बनीं। इनका उद्देश्य साहित्य, दर्शन, विज्ञान अथवा कला की शुद्ध हेतुरहित अभिवृद्धि था। इनकी सदस्यता थोड़े से चुने हुए विद्वानों तक सीमित होती थी। ये विद्वान बड़े पैमाने पर ज्ञान अथवा कला के किसी संपूर्ण क्षेत्र पर, अर्थात् संपूर्ण प्राकृतिक विज्ञान, संपूर्ण साहित्य, संपूर्ण दर्शन, संपूर्ण इतिहास, संपूर्ण कला क्षेत्र आदि पर दृष्टि रखते थे। प्रायः यह भी समझा जाने लगा कि प्रत्येक अकादमी को राज्य की ओर से यथासंभव संस्थापन, पूर्ण अथवा आंशिक आर्थिक सहायता, एवं संरक्षण के रूप में मान्यता प्राप्त होनी ही चाहिए। कुछ यह भी विश्वास रहा है कि विद्या के क्षेत्रों में उच्च स्तर की योग्यता बहुत थोड़े व्यक्तियों में हो सकती है और इसका समाज के धनी और वैभवशाली अंगों से मेल बना रहना स्वाभाविक तथा आवश्यक भी है। पिछले दो सहस्र वर्षों में बहुत से देशों में इन नवीन विचारों के अनुसार बनी हुई कई-कई अकादमियाँ रही हैं। अधिकांश अकादमियाँ विज्ञान, साहित्य, दर्शन, इतिहास, चिकित्सा अथवा ललित कला में से किसी एक विशेष क्षेत्र में सेवा करती रही हैं। कुछ की सेवाएँ इनमें से कई क्षेत्रों में फैली रही हैं।


title: अकादमी

text: लोकतंत्रवादी विचारों और भावनाओं की प्रगति से अकादमी की इस धारणा में वर्तमान काल में एक नया परिवर्तन आरंभ हुआ है। आज की कुछ अकादमियाँ जनजीवन के निकट रहने का प्रयत्न करने लगी हैं, जनता की रुचियों, विचारधाराओं और कलाओं को अपनाने लगी हैं और अन्य प्रकार से जनप्रिय बनने का प्रयास करने लगी हैं। भारत में राष्ट्रीय संस्कृति ट्रस्ट द्वारा स्थापित ललित कला अकादमी, संगीत नाटक अकादमी और साहित्य अकादमी इस परिवर्तन की प्रतीक हैं।


title: कुणिंद

text: कुणिंद भारत का एक प्रख्यात प्राचीन जनसमूह जिसका पहली और चौथी शती ई. के बीच अपना महत्वपूर्ण गणराज्य था। महाभारत में इसका उल्लेख पैशाच, अंबष्ठ और बर्बर नामक पर्वतीय जातियों के साथ हुआ है और कहा गया है कि वे शैलोद नदी के दोनों तटों पर निवास करते थे। उनका प्रदेश काफी विस्तृत था और उनके कई सौ कुल थे। उन्होंने युधिष्ठिर को राजसूय यज्ञ के समय पिपीलिका सुवर्ण भेंट किया था। कुणिदों का उल्लेख रामायण और पुराणों में भी हुआ है। वराहमिहिर के कथनानुसार के उत्तरपूर्व के निवासी थे। उन्होंने इनका उल्लेख कश्मीर, कुलूत और सैरिन्ध के साथ किया है। टालमी ने की इनकी चर्चा की है। उसके कथनानुसार ये लोग विपाशा (व्यास), शतद्रु (सतलज), यमुना और गंगा नदियों के उद्गम प्रदेश में रहते थे। इस प्रकार साहित्यिक सूत्रों के अनुसार ये लोग हिमालय के पंजाब और उत्तरप्रदेश से सटे निचले हिस्से में रहते थे। संभवत: कुमायूँ और गढ़वाल का क्षेत्र इनके अधिकार में था।


title: कुणिंद

text: इन लोगों के गणराज्य के जो सिक्के मिले हैं उनसे ज्ञात होता है कि वे लोग अपना शासन भगवान् चित्रेश्वर (शिव) के नाम पर करते थे। चित्रेश्वर शिव: (भू-लिंग) का मंदिर कुमाऊँ में चित्रशिला नामक स्थान में आज भी विद्यमान है। ऐसा भी जान पड़ता है कि इस गणतंत्रीय राज्य ने राजतंत्र का रूप धारण कर लिया था। सिक्कों पर अमोघभूति नामक महाराज का उल्लेख मिलता है।


title: राकापोशी

text: राकापोशी (उर्दु:راکا پہشئ), पाक अधिकृत कश्मीर के गिलगित शहर से १०० किलोमीटर दूर स्थित नगर घाटी में स्थित एक 7788 मीटर (25550 फुट) ऊँचा पर्वत है। स्थानीय भाषा में 'राकापोशी' का अर्थ है - बर्फ से ढका हुआ। यह लद्दाख पर्वत श्रेणी में स्थित है। यह विश्व का 27 सर्वोच्च पर्वत है। इस पर सबसे पहले चढ़ने वालों में दो ब्रिटिश पर्वतारोही माइक बैंक्स और टॉम पैटी हैं जिन्होने 1958 में, इस चोटी पर चढ़ने में सफलता पाई थी। राकापोशी को दुमानी (धुंध की माँ) भी कहते हैं।


title: अबू तालिब इब्न अब्दुल मुत्तलिब

text: अबू तालिब इब्न अब्द अल-मुत्तलिबअरब प्रायद्वीप के हेजाज़िरियन में मक्का के कुरैशी जनजाति के कबीले हाशिम के नेता थे। वह इस्लामिक पैगंबर मुहम्मद के चाचा थे, और रशीद खलीफा अली के पिता थे। अपने पिता अब्द अल-मुत्तलिब इब्न हाशिम इब्न अब्द मनफ की मृत्यु के बाद, उन्हें यह पद, और सिकाया और रिफदा के कार्यालय विरासत में मिले।


title: गतका

text: गतका एक सिक्खों की पारंपरिक युद्धक कला है। वर्तमान में भी सिक्खों के धार्मिक उत्सवों में इस कला का शस्त्र संचालन प्रदर्शन किया जाता है। पंजाब सरकार (भारत ) ने इस भारतीय मार्शल आर्ट 'गतका' को खेल की मान्यता प्रदान कर दी है।


title: गतका

text: अंतर्राष्ट्रीय गतका फेडरेशन की स्थापना १९८२ में हुई थी और १९८७ में औपचारिक रूप से इसे स्थापित किया गया था, गतका अब एक खेल या तलवारबाजी प्रदर्शन कला के रूप में लोकप्रिय है और अक्सर सिख त्योहारों के दौरान दिखाया जाता है।


title: कायोत्सर्ग

text: कायोत्सर्ग (जैन प्रकृत : "काउस्सग्ग") एक यौगिक ध्यान की मुद्रा का नाम है। अधिकांश तीर्थंकरों को कायोत्सर्ग या पद्मासन मुद्रा में ही दर्शाया जाता है|


title: कायोत्सर्ग

text: कायोत्सर्ग का शब्दार्थ 'शरीर के ममत्व का त्याग' है। जैन ग्रन्थ, मूलाचार (अध्याय ७, गा. १५३) के अनुसार इसका लक्षण (परिभाषा) है— पैरों में चार अंगुल का अंतराल देकर खड़े हों, दोनों भुजाएँ नीचे को लटकती रहें और समस्त अंगों को निश्चल करके यथानियम श्वास लेने (प्राणायाम) पर कायोत्सर्ग होता है। इस प्रकार कायोत्सर्ग ध्यान की शारीरिक अवस्था (समाधि) का पर्यायवाची है, जैसे 'जिन सुथिर मुद्रा देख मृगगन उपल खाज खुजावते' से स्पष्ट है। संकल्प-विकल्प-रहित आंतरिक थिरता को ध्यान (आत्मकायोत्सर्ग) कहा है। अपराधरूपी व्रणों के भैषजभूत कायोत्सर्ग के दैनिक, मासिक आदि अनेक भेद हैं। उत्कृष्ट कायोत्सर्ग एक वर्ष तक तथा जघन्य अंतर्मुहूर्त (एक क्षण से लेकर दो घड़ी के पहिले तक) होता है।


title: पाकिस्तान के गवर्नर जनरल

text: यहाँ पाकिस्तान के स्वतंत्रता उपरांत गवर्नर-जनरल गण की सूची दी गयी है। इनका पूर्ण काल1947 – 1958 के बीच रहा। उसके बाद पाकिस्तान गणतंत्र बन गया। तब वहाँ राष्ट्रपति होने लगे।


title: जगद्गुरु

text: जगद्गुरु (जगत् + गुरु) का अर्थ है - 'विश्व का गुरु'। इस शब्द का सनातन धर्म में खूब प्रयोग होता है। पारंपरिक रूप से यह एक पदवी है जो वेदान्त सम्प्रदाय के आचार्यों को दी जाती थी। भारत में विदेशियों के अधिकार के पूर्व (ग्यारहवीं-बारहवीं शताब्दी के पूर्व) भारत को 'जगद्गुरु' का अघोषित दर्जा मिला हुआ था।


title: खुद्दकनिकाय

text: खुद्दकनिकाय (पालि भाषा:खुद्दक=छोटा) बौद्ध ग्रंथ त्रिपिटक का सुत्तपिटक का पाँचवा निकाय है। इसमें धम्मपद, उदान, इतिवुत्तक, सुत्तनिपात, थेर-थेरी गाथा, जातक आदि सोलह ग्रंथ संग्रहीत है। इनमें से कुछ में बुद्ध के प्रामाणिक वचनों का संग्रह हैं। यह छोटे सूत्रों का संकलन है।


title: तारामीरा

text: तारामीरा सरसों परिवार की फसल हैं, सर्वाधिक तारामीरा राजस्थान के हनुमानगढ़ और श्री गंगानगर जिले में उत्पादन होता हैं। इसके अलावा नागौर, जोधपुर,टोंक, जयपुर, भरतपुर, अलवर में भी पर्याप्त उत्पादन होता हैं। इसका तेल खाने योग्य होता हैं।


title: बृहद्देशी

text: बृहद्देशी संगीत से संबन्धित संस्कृत ग्रंथ है। इसके रचयिता मतंग मुनि (६वीं शती) थे। भरतकृत 'नाट्यशास्त्र' के समान यह ग्रंथ भी संगीत के विकास में बहुत महत्त्वपूर्ण है। मतंग मुनि ने इस ग्रंथ में देशी रागों का विवरण दिया है, इसलिए इस ग्रंथ का नाम 'बृहदेशी' है। इसमें नाद के पाँच भेद माने हैं। मतंग ने ग्राम व मूर्च्छना की विस्तृत परिभाषा दी है और ग्राम राग का भी वर्णन किया है। भरतकाल में रागों का अस्तित्व नहीं था। राग का उल्लेख सर्वप्रथम मतंग की 'बृहद्देशी' में उपलब्ध होता है। मतंग ने रागों का वर्गीकरण ‘ग्राम राग' व 'भाषा राग' आदि सात गीतियों में किया है।


title: भिश्ती

text: दक्षिण एशिया में भिश्ती जाति का मूल कार्य मस्क से पानी ढोना है। भिश्ती शब्द फारसी के शब्द "बेहेश्ट" से व्युत्पन्न है जिसका अर्थ स्वर्ग होता है। इनका ये नामकरण मुख्यतः युद्धक्षेत्र में मुस्लिम सैनिकों को पानी पीलाकर किये जाने वाली सेवा के लिए किया गया। पानी ढोने का यह कार्य ये लोग, बकरे की त्वचा से बने पात्र जिसे मस्क कहते हैं में करते थे।


title: बृहद्देशी

text: वैदिक, ऋषिप्रोक्त तथा आगम पुराण से प्रवाहित, भारतीय संगीत की त्रिवेणी में सामवेदीय परम्परा से जुड़े आचार्य भरत की शिष्य-प्रशिष्य परम्परा के साथ तत्कालीन संगीत के शास्त्रीय और प्रायोगिक स्वरूप का सर्वांगीण विवेचन करने वाले पाँचवीं-छठी शती के आचार्यो में आचार्य मतंग प्रमुख हैं। समकालीन अन्य परम्पराओं के तुलनात्मक विवेचन में संगीत-शास्त्र के सिद्धान्तों की बृहत चर्चा के साथ मतंग का यह कथन कि जाति-गायन, गीति-गायन, अथवा राग-गायन को नाट्य के विभिन्न अंको में अनेकविध प्रयुक्त करना चाहिये, आज के नाट्य दिग्दर्शकों के लिए विचारणीय बिन्दु हैं।


title: बृहद्देशी

text: मतंग के समय में प्रचलित प्रबन्धों में संस्कृत के अलावा तत्कालीन अन्य भाषाओं में गेय रचनाओं का वर्गीकरण तत्कालीन संगीतज्ञों की लोकाभिमुख दृष्टि का परिचायक है। संगीत के सर्वग्राही स्वरूप का प्रतिपादन शारंगदेवकृत संगीतरत्नाकर से पूर्व भी अनेक बार किया गया है।


title: बृहद्देशी

text: आचार्य मतंग ने अपने ग्रंथ ‘बृहद्देशी' के ‘देशी-उत्‍पत्ति-प्रकरण' में नाद की व्‍याख्‍या करते हुये बताया है कि नाद के बिना कोई संगीत या संगीत सृजन नहीं।


title: बृहद्देशी

text: 5. नारदीय शिक्षा का शास्त्रीय विषय 'सामगान' था। इस समय भक्ति और संगीत से मिली-जुली धार्मिक भावना के संयोग से संगीत का यथेष्ट प्रचार हुआ।


title: मोहनलालगंज

text: मोहनलालगंज चारबाग़ रेलवे स्टेशन से लगभग 20 किलोमीटर,विधानसभा से 22 किलोमीटर आलमबाग बस अड्डे से 24 किलोमीटर की दूरी पर स्तिथ है।


title: मोहनलालगंज

text: [आवागमन के साधन ] मोहनलालगंज रेलवे स्टेशन रायबरेली रेल मार्ग पर स्तिथ है जहाँ पर अभी पैसेंजर ट्रेन ही रुकती है भविष्य में एक्सप्रेस ट्रेन के ठहराव की भी योजना है।


title: मोहनलालगंज

text: मोहनलालगंज में बस यातायात व्यवस्था बेहद अच्छी है लगभग 10 मिनट के अंतराल पर बस उपलब्ध हैं बस यात्रियों के लिए बस स्टैंड पर बेहतरीन सुविधाये है।


title: मोहनलालगंज

text: मोहनलालगंज में कई प्रमुख धार्मिक स्थल है जिनमे से श्री काशीश्वर महादेव मंदिर (राजा विजय कुमार त्रिपाठी व उनके पूर्वजो द्वारा बनवाया हुआ) ; कालेबीर बाबा मंदिर (जनवार ठाकुरो द्वारा बनवाया हुआ मंदिर) , माँ कालेश्वरी देवी मंदिर (हुलास खेड़ा मोहनलालगंज तहसील से 4 किलोमीटर दूरी पर स्तिथ जनवार ठाकुरो द्वारा बनवाया हुआ) , अहिनिवार धाम (अहिनिवार गांव निगोहां महाभारत कालीन मंदिर व सरोवर पांडवों द्वारा बनवाया हुआ) और उसी से लगा हुआ सई नदी के किनारे प्रसिद्ध और प्राचीन भवरेश्वर महादेव , आदि मन्दिर प्रमुख है ।


title: मोहनलालगंज

text: मोहनलालगंज में दर्जन भर से अधिक माध्यमिक शिक्षण संस्थान है जिनमे से नवजीवन इंटर कॉलेज, काशीश्वर इंटर कॉलेज , सन्त पीटर्स , नवीन पब्लिक स्कूल, मालती नारायन इंटर कॉलेज, सत्यनारायण इंटर कॉलेज व उच्च एवं तकनीकी शिक्षा क्षेत्र में महेश प्रसाद डिग्री कॉलेज , सूर्या इंजीनियरिंग कॉलेज, महाराणा प्रताप इंजीनियरिंग कॉलेज , बाबा साहेब भीमराव अंबेडकर ला कॉलेज, अम्बालिका इंस्टीट्यूट, सरदार पटेल आयुर्वेदिक मेडिकल कॉलेज, तिरुपति पॉलिटेक्निक कॉलेज, जावित्री नर्सिंग स्कूल आदि प्रमुख है।


title: मोहनलालगंज

text: यहाँ पर उद्योग के नाम पर मात्र एक बड़ी फैक्ट्री यू पी ए एल ही है जो पूरे भारत मे सीमेंट की चादर बना कर भेजती है कुछ और छोटे उद्योग भी क्षेत्र में संचालित है।


title: मोहनलालगंज

text: मोहनलालगंज में समय व्यतीत करने के लिए तमाम वाटर पार्क है जिनमे से फन सिटी और क्लब गोपाल खेड़ा, डायमंड रिजॉर्ट एंड वाटर पार्क मोहनलालगंज, फतेखेड़ा रिजॉर्ट और वाटर पार्क फतेखेड़ा है।


title: मोहनलालगंज

text: ठहरने व उत्सव आदि के लिए भी होटल व क्लब है जिनमे से प्रमुख डायमंड रिजॉर्ट, ब्लू ऑर्चिड, फार्म फ्रेश क्लब, सुंदर वाटिका आदि है।


title: मोहनलालगंज

text: यहाँ के अधिकांश लोग कृषि से ही अपना जीवन यापन करते है लोग बेहद सरलता व स्नेह पूर्वक रहते हैं प्रदेश की राजधानी का भाग होने के बावजूद यह क्षेत्र विकास में काफी पिछड़ा हुआ है।


title: मोहनलालगंज

text: इन्द्रजीतखेड़ा,धरमावत खेड़ा, पुरसेनी, दहियर, हुलास खेड़ा, अतरौली, उदयपुर, गनियार,जबरौली, डेहवा, ब्रह्मदासपुर , नान्दौली, उतरांवा , शिर्ष आदि है।


title: मोहनलालगंज

text: मोहनलालगंज क्षेत्र की कुछ बड़ी ग्रामीण बाजार मोहनलालगंज कस्बा , खुझौली बाजार ,कनकहा बाजार , सिसेंडी बाजार ,निगोहां बाजार प्रमुख है


title: मोहनलालगंज

text: उक्त लेख में लब्ध समस्त सूचनाएँ एवं जानकारी वर्ष 2010 में बनारस हिंदू विश्वविद्यालय के भूगोल विभाग के अंतर्गत एक शोध प्रबंध, जिसका शीर्षक " विकासखंड मोहनलालगंज का समन्वित ग्रामीण विकास :एक भौगोलिक अध्ययन" है, जो कि डॉ आशीष मिश्र के द्वारा किया गया है. विकासखंड Mohanlalganj पर अनेक लघु आलेख एवं रिसर्च पेपर डॉ आशीष मिश्र के द्वारा लिखे गये हैं, इसके अतिरिक्त इन अध्ययनों के द्वारा राज्य एवं केंद्र सरकारों को विकास खंड के सम्पोषणीय विकास के पैराडाईम से अवगत कराया गया है जिसमें यू जी सी जैसी मानक संस्था का प्रोजेक्ट के रूप में सहयोग रहा है. उक्त हेतु सुझाव आमंत्रित हैं - richulko@gmail.com


title: गीतरामायण

text: गीतरामायण रामायण के प्रसंगों पर आधारित ५६ मराठी गीतों का संग्रह है। यह आकाशवाणी पुणे से सन् १९५५-५६ में प्रसारित किया गया था। इसके लेखक प्रसिद्ध साहित्यकार गजानन दिगंबर माडगूलकर थे तथा इसे सुधीर फड़के ने संगीतबद्ध किया था। यह अत्यन्त प्रसिद्ध हुआ था और बाद में इसके पाँच हिन्दी अनुवाद एवं एक-एक बंगला, अंग्रेजी, गुजराती, कन्नड, कोंकणी, संस्कृत, सिन्धी तथा तेलुगू अनुवाद भी आए। यह ब्रेल लिपि में भी लिप्यन्तरित किया गया है।


title: गीतरामायण

text: १९५९ में भारत में टेलीविजन की शुरूआत के चार साल पहले "गीत रामायण" की अवधारणा १९५५ में हुई थी। अखिल भारतीय रेडियो के शुरुआती दिनों के दौरान, पुणे स्टेशन के निदेशक सीताकांत लाड एक रेडियो कार्यक्रम शुरू करना चाहते थे जो मनोरंजक होगा और नैतिक शिक्षा प्रदान करेगा। उन्होंने इसलिए कवि और लेखक गजानन दिगंबर माडगूलकर (जिन्हे "ग-डी-मा" के रूप में जाना जाता है) के लिए अपनी योजना को रेखांकित किया। चूंकि रामायण (वाल्मीकि द्वारा लिखी गई) एक भारतीय महाकाव्य है, लाड और माडगूलकर ने उसे गीतोंमे पेश करने का विचार किया। माडगूलकरने अपने संगीत निर्देशक मित्र सुधीर फड़के (जिन्हे "बाबूजी" के नाम से भी जाना जाता है) के साथ यह चुनौती स्वीकार कर ली।


title: गीतरामायण

text: माडगूलकर और फड़के ने हर सप्ताह एक सालतक एक नया गीत पेश करनेका सोचा। हर गाना पहले शुक्रवार की सुबह और फिर शनिवार और रविवार की सुबह, सुबह ८:४५ से ९:०० बजे के बीच प्रसारित होगा। कार्यक्रम की शुरुआत में एक वर्ष (५२ गीतों के साथ) आखिरी गीत "त्रिवार जयजयकार, रामा" कि योजना थी जहां राम राजा बन जाते हैं। लेकिन १९५५ के हिंदू कैलेंडर में अधिक मास था। इसलिए श्रृंखला को कुल ५६ तक बढ़ाने के लिए चार गाने जोड़े गए थे। आखरी गीत "गा बाळांनो, श्रीरामायण" बना और राम के राज्याभिषेक के बाद कि कहानी भी जोडी गई। गीतों की संख्या के अलावा, फड़के को संगीत, गीत और गायक उनकी पसंद पर छोड़ दिए और माडगूलकर को कलात्मक स्वतंत्रता दी गई जिससे वो कहानी रेखा और उस माध्यम से संदेश व्यक्त कर सके।


title: गीतरामायण

text: शुरूआत में, कार्यक्रम गुड़ी पड़वा के अवसर पर शुरू होने वाला था, लेकिन बाद में राम नवमी के दिन हुआ। १ अप्रैल १९५५ की सुबह ८:४५ बजे इस कार्यक्रम का पहला गीत "कुश लव रामायण गाती" प्रसारित किया गया। माडगुलकर की पत्नी विद्या माडगुलकर बतती है कि माडगुरकर ने पहला गीत लिख कर रिकॉर्डिंग के पहले दिन फड़के को दिया था; हालांकि, फड़के ने वह गीत खो दिया। प्रसारण के पहले ही अनुसूचित होने के साथ, स्टेशन निर्देशक सीताकांत लाड ने गीत को फिर से लिखने के लिए माडगुलकर से कहा जो की उन्होने गुस्से में मना कर दिया। लाड ने बाद में कवि को सभी आवश्यक लेखन सामग्री से सुसज्जित कमरों में बन्द करने का निर्णय लिया और कहा कि उन्हे तब रिहाइ मिलेगी जब वे गीत लिए तैयार हों। माडगुलकर ने पंद्रह मिनट में फिर से गीत को याद किया और लिखा ताकि फड़के संगीत का निर्माण कर सके।


title: गोलाकार पृथ्वी

text: गोलाकार पृथ्वी या पृथ्वी की वक्रता एक गोले के रूप में पृथ्वी की आकृति के सन्निकटन को संदर्भित करती है। इस अवधारणा का सबसे पहले प्रलेखित उल्लेख ५वीं शताब्दी ईसा पूर्व के आसपास का है, जब यह यूनानी दार्शनिकों के लेखन में प्रकट होता है। तीसरी शताब्दी ईसा पूर्व में, हेलेनिस्टिक खगोल विज्ञान ने भौतिक तथ्य के रूप में पृथ्वी के मोटे तौर पर गोलाकार आकार की स्थापना की और पृथ्वी की परिधि की गणना की। यह ज्ञान धीरे-धीरे पुरानी दुनिया में स्वर्गीय पुरातनता और मध्य युग के दौरान अपनाया गया था। पृथ्वी की गोलाकारता का एक व्यावहारिक प्रदर्शन फर्डिनेंड मैगलन और जुआन सेबेस्टियन एल्कानो के सर्क्युविगेशन (1519-1522) द्वारा प्राप्त किया गया था।


title: गोलाकार पृथ्वी

text: एक गोलाकार पृथ्वी की अवधारणा ने एक सपाट पृथ्वी में पहले के विश्वासों को विस्थापित कर दिया: प्रारंभिक मेसोपोटामिया की पौराणिक कथाओं में, दुनिया को समुद्र में तैरती हुई एक सपाट डिस्क के रूप में चित्रित किया गया था, जिसके ऊपर एक गोलार्ध आकाश-गुंबद था, [8] और यह प्रारंभिक दुनिया के लिए आधार बनाता है। एनाक्सिमेंडर और मिलेटस के हेकेटियस जैसे नक्शे। पृथ्वी के आकार पर अन्य अटकलों में एक सात-स्तरित ज़िगगुराट या ब्रह्मांडीय पर्वत शामिल है, जिसका उल्लेख अवेस्ता और प्राचीन फ़ारसी लेखन (सात जलवायु देखें) में किया गया है।


title: गोलाकार पृथ्वी

text: यह अहसास कि पृथ्वी की आकृति को अधिक सटीक रूप से दीर्घवृत्त के रूप में वर्णित किया गया है, 17 वीं शताब्दी की है, जैसा कि प्रिंसिपिया में आइजैक न्यूटन द्वारा वर्णित है। १९वीं शताब्दी की शुरुआत में, पृथ्वी के दीर्घवृत्ताभ का चपटा होना 1/300 (डेलाम्ब्रे, एवरेस्ट) के क्रम में निर्धारित किया गया था। 1960 के दशक से यूएस डीओडी वर्ल्ड जियोडेटिक सिस्टम द्वारा निर्धारित आधुनिक मूल्य 1/298.25 के करीब है।


title: गोलाकार पृथ्वी

text: सौर मंडल एक धूल के बादल से बना है जो कम से कम आंशिक रूप से एक या एक से अधिक सुपरनोवा के अवशेष थे जिन्होंने न्यूक्लियोसिंथेसिस द्वारा भारी तत्वों का निर्माण किया था। इलेक्ट्रोस्टैटिक इंटरैक्शन के माध्यम से एकत्रित पदार्थ के कण। जैसे-जैसे वे द्रव्यमान में बढ़े, गुरुत्वाकर्षण ने और अधिक द्रव्यमान एकत्र करने का कार्य संभाला, उनके टकराव की संभावित ऊर्जा को मुक्त किया और गर्मी के रूप में गिर गया। प्रोटोप्लेनेटरी डिस्क में भी आज पृथ्वी की तुलना में रेडियोधर्मी तत्वों का अधिक अनुपात था, क्योंकि समय के साथ, वे तत्व क्षय हो गए। उनके क्षय ने प्रारंभिक पृथ्वी को और भी गर्म कर दिया, और पृथ्वी के आंतरिक ताप बजट में योगदान करना जारी रखा। इस प्रकार प्रारंभिक पृथ्वी ज्यादातर तरल थी।


title: गोलाकार पृथ्वी

text: एक गैर-घूर्णन, गुरुत्वाकर्षण से आत्म-आकर्षित करने वाले तरल के लिए एक गोला एकमात्र स्थिर आकार है। पृथ्वी के घूमने के कारण होने वाला बाहरी त्वरण ध्रुवों (जहां यह शून्य है) की तुलना में भूमध्य रेखा पर अधिक होता है, इसलिए गोला एक दीर्घवृत्त में विकृत हो जाता है, जो एक घूर्णन, द्रव शरीर के लिए सबसे कम संभावित ऊर्जा वाले आकार का प्रतिनिधित्व करता है। यह दीर्घवृत्ताभ भूमध्य रेखा के चारों ओर एक पूर्ण गोले की तुलना में थोड़ा मोटा होता है। पृथ्वी का आकार भी थोड़ा ढेलेदार है क्योंकि यह विभिन्न घनत्वों की विभिन्न सामग्रियों से बना है जो प्रति आयतन थोड़ा अलग गुरुत्वाकर्षण बल लगाते हैं।


title: गोलाकार पृथ्वी

text: एक गर्म, नवगठित ग्रह की तरलता भारी तत्वों को बीच में डूबने देती है और हल्के तत्वों को सतह के करीब ले जाती है, एक प्रक्रिया जिसे ग्रहों के भेदभाव के रूप में जाना जाता है। इस घटना को लौह आपदा के रूप में जाना जाता है; सबसे प्रचुर मात्रा में भारी तत्व लोहा और निकल थे, जो अब पृथ्वी के केंद्र का निर्माण करते हैं।


title: जोरहाट

text: जोरहाट (Jorhat) भारत के असम राज्य के जोरहाट ज़िले में भोगदोई नदी के किनारे बसा हुआ एक महत्वपूर्ण शहर है। यह ज़िले का मुख्यालय भी है।


title: जोरहाट

text: जोरहाट की स्थापना 18 वीं सदी के अन्तिम दशक में हुई थी। यहां पर चौकीहाट और माचरहाट नाम के दो बाजार हैं। इसी कारण इसका नाम जोरहाट रखा गया है। यहां पर विभिन्न संस्कृतियों और जातियों से जुडे लोग रहते हैं। जिनमें असमिया, मुस्लिम, पंजाबी, बिहारी और मारवाड़ी प्रमुख हैं। जोरहाट को 1983 ई. में पूर्ण रूप से जिला घोषित किया गया था। जोरहाट में मुख्यत: वैष्णव धर्म को मानने वाले लोग रहते हैं। यहां पर वैष्णव धर्म से जुड़े अनेक मठ और सतरा भी बने हुए हैं।


title: जोरहाट

text: जोरहाट की स्थापना 18वीं सदी के अन्तिम दशक में हुई थी। 18वीं शताब्दी के उत्तरार्द्ध में यह नगर स्वतंत्र अहोम राज्य की राजधानी था; जोरहाट में ताई भाषा बोलने वाले अहोम लोगों ने लगभग पहली शताब्दी में चीन के युन्नान क्षेत्र से देशांतरण किया था। जोरहाट को 1983 ई. में पूर्ण रूप से ज़िला घोषित किया गया था।


title: जोरहाट

text: जोरहाट में मुख्यत: वैष्णव धर्म को मानने वाले लोग रहते हैं। जोरहाट पर वैष्णव धर्म से जुड़े अनेक मठ और सतरा भी बने हुए हैं।


title: जोरहाट

text: यह वैष्णव धर्म का सबसे बड़ा तीर्थस्थान है। माजुली में वैष्णव धर्म के औनिआती, दक्षिणपथ, गारामूर और कमलाबाड़ी जैसे अनेक तीर्थस्थान हैं। इन तीर्थस्थानों को यहां के लोग सतरा पुकारते हैं। 2016 मैं माजुली को जोरहाट से अलग करके एक नए जिले का मान्यता दिया गया और इसी के साथ माजुली देश का प्रथम नदीदीप वन गया जिसे एक जिले का मान्यता प्राप्त हुआ।


title: जोरहाट

text: दक्षिणपथ सतरा की स्थापना बनमालीदेव ने की थी। सतरा के साथ उन्होंने रासलीला की शुरूआत भी की थी। यहां पर हरेक साल रासलीला का आयोजन किया जाता है।


title: जोरहाट

text: इसकी स्थापना निरंजन पाठकदेव ने की थी। यह सतरा अपने पालनाम और अप्सराओं के नृत्य के लिए प्रसिद्ध है। इसमें पर्यटक प्राचीन असम के बर्तनों, आभूषणों और हस्त निर्मित वस्तुओं को भी देख सकते हैं।


title: जोरहाट

text: बेदुलापदम अता ने इस सतरा की स्थापना की थी। यह सतरा वैष्णव धर्म का मुख्य तीर्थस्थान है। तीर्थस्थान होने के साथ ही यह कला, साहित्य, शिक्षा और संस्कृति का मुख्य केन्द्र भी है। इसकी एक शाखा भी है। इस शाखा का नाम उत्तर कमलाबाड़ी है। यह सतरा भारत और विश्व के अलग-अलग भागों में सांस्कृतिक कार्यक्रमों का प्रदर्शन करते हैं।


title: जोरहाट

text: इस सतरा की स्थापना मुरारीदेव ने की थी। यहां पर पर्यटक असम की संस्कृति से जुडी प्राचीन व दुलर्भ वस्तुओं का संग्रह देख सकते हैं। इन वस्तुओं में अहोम शासक स्वर्गदेव गदाधर सिंह के राजसी वस्त्र और उनका शाही छाता प्रमुख हैं। यह दोनों वस्तुएं सोने से बनी हुई है।


title: जोरहाट

text: शीर्ष शैक्षणिक संस्थानों में जगन्नाथ बरुआ महाविद्यालय, जोरहाट इंजीनियरिंग कॉलेज, असम कृषि विश्वविद्यालय, जोरहाट चिकित्सा महाविद्यालय, वर्षा वन अनुसंधान संस्थान, कॉलेज ऑफ़ वेटनरी साइंस और कॉलेज ऑफ़ फ़िशरीज, असम महिला विश्वविद्यालय और राष्ट्रीय डिजाइन संस्थान शामिल हैं।


title: बनारसी दास गुप्ता

text: बनारसी दास गुप्ता (जन्म- 5 नवम्बर 1917, हरियाणा; मृत्यु- 29 अगस्त 2007) एक स्वतंत्रता संग्राम सेनानी, राजनीतिज्ञ, और समाज सेवी थे। वे 1 दिसम्बर 1975 से 30 अप्रैल 1977 तक तथा पुनः 22 मई 1990 से 12 जुलाई 1990 तक हरियाणा राज्य के मुख्यमंत्री रहे। उन्होंने स्वतंत्रता सेनानी होते हुए सामाजिक, राजनीतिक एवं सार्वजनिक जीवन को अपने अंदाज में जिया। बनारसी दास गुप्ता हिन्दी भाषा के पक्षधर और यथार्थवादी आदर्श जननायक थे। उन्होंने राष्ट्रीय एकता एवं अखंडता को मजबूत बनाकर हरियाणा की प्रगति में अपना बहुमूल्य योगदान दिया था।


title: बनारसी दास गुप्ता

text: आपनेने 'अपना देश', 'हरियाणा केसरी' और 'हरियाणा कांग्रेस पत्रिका' के द्वारा राजनैतिक जागृति तथा समाज सुधार के क्षेत्र में योगदान किया।


title: बनारसी दास गुप्ता

text: बाबू जी के नाम से मशहूर बनारसी दास गुप्ता जी का जन्म जन्म 5 नवम्बर 1917 को तत्कालीन पंजाब के जींद जिले के मानेहरु गांव में लाला रामसरुप दास जी के घर हुआ। आपकी शिक्षा कितलाना, चरखी दादरी एवं पिलानी में हुई। 'बिड़ला कॉलेज', पिलानी में शिक्षा प्राप्त की थी। पंडित जवाहरलाल नेहरु के प्रेरणादायी भाषण से प्रभावित होकर आप अपनी पढ़ाई छोड़कर स्वतंत्रता संग्राम में कूद पड़े और संघर्ष समिति की स्थापना की। स्वतंत्रता आंदोलन में आपको कई बार जेल भी जाना पड़ा।


title: बनारसी दास गुप्ता

text: बनारसी दास गुप्ता जी की गतिविधियां देखकर जींद रियासत में उन्हें 1941 ई. में गिरफ्तार करके फरीदकोट जेल में बंद कर दिया था। भारत छोड़ो आंदोलन में भी बनारसी दास गुप्ता ने भाग लिया और 1942 से 1944 ई. तक जेल में बंद रहे।


title: बनारसी दास गुप्ता

text: आजादी के पश्चात बनारसी दास जी ने जींद को भारत में शामिल करने के लिए आंदोलन किया और वहां समानांतर सरकार बनाई। तत्कालीन गृहमंत्री सरदार पटेल द्वारा जींद को पंजाब में सम्मिलित करने के समझौते के बाद ही यह आंदोलन समाप्त हुआ। 1968 के मध्यावधि चुनावों में वे भिवानी विधानसभा क्षेत्र से निर्वाचित हुए। 1972 में फिर से विधायक बने एवं सर्वसम्मति से विधानसभा अध्यक्ष चुने गए। गुप्ता जी बिजली एवं सिंचाई, कृषि, स्वास्थ्य आदि विभिन्न विभागों के मंत्री रहे। 1975 में इन्हें हरियाणा का मुख्यमंत्री बनाया गया। 1987 में एक बार फिर भिवानी से विधायक बने और उप-मुख्यमंत्री चुने गए। 1989 में एक बार फिर हरियाणा के उपमुख्यमंत्री रहे। सितम्बर 1990 में आप पर एक जानलेवा हमला भी हुआ। 1996 में आप राज्य सभा के लिये चुने गए।


title: बनारसी दास गुप्ता

text: बनारसी दास जी द्वारा अनेक धार्मिक संस्थाओं की स्थापना की गई। आप अस्पृश्यता के घोर विरोधी थे। आपके योग प्रेम एवं प्रकृति प्रेम के फलस्वरुप ही भिवानी में प्राकृतिक चिकित्सालय की स्थापना हुई। आपके सहयोग से भिवानी में कई शैक्षणिक संस्थाएं अस्तित्व में आई। एक जननेता, समाजसेवी और शिक्षाविद होने के साथ ही आपका एक रूप पत्रकार का भी रहा हे जिसे बहुत कम लोग जानते हैं। शिक्षा और पत्रकारिता के क्षेत्र में भी बनारसी दास गुप्ता का विशेष योगदान रहा था। उन्होंने कई शिक्षण संस्थाएं स्थापित कीं। श्रमिकों को संगठित करके उन्हें अपने अधिकार प्राप्त कराने में भी बनारसी दास गुप्त सहायक रहे। आप कई वषो तक साप्ताहिक 'अपना देश' और ‘हरियाणा केसरी’ के सम्पादक रहे। ‘पंचायती राज – क्यों और कैसे' के नाम से आपने एक पुस्तक लिखी, जो बहुत लोकप्रिय हुई। विभिन्न साहित्यिक संस्थाओं से भी आप जुडे रहे। आपकी अध्यक्षता में हरियाणा प्रदेश साहित्य समिति ने कई ऊल्लेखनीय काय किये। 89 वर्ष की आयु में 10 मई 2007 को हरियाणा का यह सपूत चिरनिद्रा में लीन हो गया।


title: केशिका

text: शरीर की सबसे पतली रक्त-वाहिनियाँ केशिका (Capillaries) कहलातीं हैं। ये सूक्ष्मपरिसंचरण (microcirculation) का भाग हैं। वे केवल एक कोशिका के बराबर मोटी होती हैं।


title: विजयनगर साहित्य

text: विजयनगर साहित्य से आशय विजयनगर साम्राज्य में रचित कन्नड, तेलुगु संस्कृत और तमिल साहित्य से है। यह काल दक्षिण भारत के साहित्यिक इतिहास का स्वर्ण काल था। इस काल में राजाओं ने विभिन्न भाषाओं के साहित्यकारों को आश्रय दिया जिन्होने जैन, वीरशैव और वैष्णव सम्प्रदाय की परम्पराओं के ग्रन्थों की रचना की। इस काल में सैकड़ों ग्रन्थों की रचना हुई जो भारतीय संस्कृति, धर्म, जीवनचरित, प्रबन्ध, संगीत, व्याकरण, कविता, आयुर्वेद आदि से सम्बन्धित थे।


title: विजयनगर साहित्य

text: विजयनगर-सम्राट् संस्कृत, तेलुगु, तमिल एवं कन्नड़ सभी भाषाओं के संरक्षक थे। उनके प्रोत्साहनपूर्ण आश्रय में साहित्य की कुछ सर्वश्रेष्ठ कृतियों की रचना हुई। वेदों के प्रसिद्ध भाष्यकार सायण तथा उनके भाई माधव विजयनगर के शासन के प्रारम्भिक काल में प्रादुर्भूत हुए तथा राज्य से उनका घनिष्ठ सम्बन्ध था। कृष्णदेवराय का राज्यकाल अन्य क्षेत्रों की तरह साहित्य के क्षेत्र में भी विशेष रूप से महत्वपूर्ण था। यह दक्षिण भारत के साहित्यिक इतिहास में एक नवीन युग का उषाकाल था। वह स्वयं विद्वान्, संगीतज्ञ एवं कवि था। वह अपने को कवियों, दार्शनिकों एवं धार्मिक शिक्षकों से घिरा रखना पसन्द करता था तथा उन्हें भूमि एवं धन के उदारतापूर्ण दानों से सम्मानित करता था। उसने अपनी सबसे महत्वपूर्ण कृति आमुक्तमाल्यदा तेलुगु में लिखी, जिसकी भूमिका में, उसने संस्कृत में लिखी अपनी पाँच पुस्तकों की चर्चा की है। यह पुस्तक केवल धार्मिक महत्व की ही नहीं, बल्कि कृष्णदेवराय के राज्यकाल के लिए विशेष ऐतिहासिक महत्व की है। उसके दरबार में अष्टदिग्गज थे, जिन पर (तेलुगु) साहित्य का संसार टिका था। कृष्णदेवराय के राजकवि पेद्दन की बड़ी ख्याति थी तथा तेलुगु लेखकों में उसका स्थान ऊँचा था। आरवीडु-वंश के शासकों तक ने कवियों एवं धार्मिक उपदेशकों को आश्रय दिया तथा उनके अधीन तेलुगु साहित्य बहुत उन्नत हुआ।


title: विजयनगर साहित्य

text: छोटे नायकों एवं सम्राटों के सम्बन्धियों में भी लेखक थे। मनुचरित और स्वारोचीस सम्भव पेद्दन की महत्त्वपूर्ण कृतियाँ है। इसकी एक महत्त्वपूर्ण कृति हरिकथा शरणम् है। तेलुगु के एक दूसरे विद्वान् नदितिम्मन ने परिजातापहरण की रचना की। कृष्णदेवराय ने तेलुगु भाषा में एक महत्त्वपूर्ण कृति अमुक्तमाल्यदा की रचना की। कृष्णदेवराय ने एक संस्कृत में भी ग्रंथ लिखा था जिसका नाम था जाम्वतीकल्याणम्।


title: विजयनगर साहित्य

text: उस काल में संगीत पर भी महत्त्वपूर्ण ग्रंथों की रचना हुई। लक्ष्मीनारायण ने संगीतसूर्योदय नामक ग्रंथ लिखा। कृष्णदेवराय और रामराय एक अच्छे संगीतज्ञ थे। कृष्णदेवराय के दरबार में तेनालीराम नामक विदुषक रहता था। उसने पोदुरंग महात्मय नामक ग्रंथ की रचना की। महामात्य माधव के भाई सायण के नेतृत्व में महत्त्वपूर्ण विद्वानों ने चारों वेदों पर टीकायें लिखी। माना जाता है कि वेल्लोर के नायकों के अधीन अप्पयदीक्षित नामक विद्वान् रहते थे। उन्होंने शैवाद्वैत पर टीका लिखी। संगीत-नृत्य, नाटक, व्याकरण, न्याय, दर्शन इत्यादि के ग्रंथों को सम्राटों एवं उनके मत्रियों से प्रोत्साहन मिला। संक्षेप में, विजयनगर-साम्राज्य दक्षिण भारतीय संस्कृति का एक समन्वय था।


title: मेघालय की जलवायु

text: मेघालय की जलवायु उपोष्ण (उष्ण और शीत के मध्य) तथा आर्द्र है। वार्षिक वर्षा 1200 से.मी. तक होती है जिसके कारण यह राज्य देश का सबसे ""गीला"" राज्य कहा जाता है। चेरापूंजी, जो राजधानी शिलांग से दक्षिण है, ने एक कैलेंडर महीने में सर्वाधिक बारिश का विश्व कीर्तिमान स्थापित किया है। जबकि इसी शहर के पास के गांव मावसिनराम के नाम सर्वाधिक सालाना बारिश का रिकॉर्ड दर्ज़ है। राज्य का लगभग एक तिहाई हिस्सा वनाच्छादित है। राज्य की गारो, खासी तथा जयंतिया पहाड़ियां उतनी ऊँची नहीं हैं। शिलांग शिखर, जिसकी उचाई 1965 मीटर है, सर्वोच्च शिखर है। कई गुफाओं में चूने जल की विभिन्न आकृतियां हैं जिनमें स्टेलैक्टाईट और स्टेलैग्माईट जैसी आकृतियां प्रसिद्ध हैं।


title: मजीठ

text: मजीठ (संस्कृत]]: मंजिष्ठा ; वानस्पतिक नाम:"Rubia cordifolia") एक पुष्पित होने वाला औषधीय पादप है। इसकी जड़ों से लाग रंजक निकाला जाता है। यह भारत के पर्वतीय क्षेत्रों में पायी जाती है। इसकी जड़ें जमीन में दूर-दूर तक फैलीं होतीं हैं।


title: नामीब मरुस्थल

text: स्थित है। यह दक्षिणी अफ्रीका का तटीय मरुस्थल है।नामीब नाम की उत्पत्ति नामा शब्द से हुई है जिसका अर्थ है बहुत बड़ा स्थान। यह रेगिस्तान


title: नामीब मरुस्थल

text: काफ़ी गर्म और शुष्क है। यह अंगोला नामीबिया और दक्षिण अफ्रीका के अटलांटिक तट पर 2000 किमी से ज्यादा फैला हुआ है। इसका विस्तार अंगोला के करुजन्बा नदी से लेकर ओलिफ़न्त्स नदी तक हुआ है। यह


title: नामीब मरुस्थल

text: क्षेत्र में फैला हुआ है। इस मरुस्थल का दक्षिणी हिस्सा कालाहारी मरुस्थल से मिल जाता है। बर्षा 2 मिमी से 200 मिमी तक हो जाती है।यह संसार


title: नामीब मरुस्थल

text: इसके उत्तरी भाग में संकरा सूखा मैदान है। दक्षिणी भाग पर गुलाबी से नारंगी रंग तक बालू के टीले मौजूद है।सोस्सुस्वेलई क्षेत्र में बालू के टीले 300 मीटर से भी ऊँचे है। इन टीलों की रचना और जटिलता पर्यटकों को आकर्षित करती है। सोस्सुस्वेलई के उत्तर में चट्टानी रेगिस्तान है। कहीं कहीं घाटियाँ और पहाड़ियां है। बालू के टीले बहुत कम है। कुनेने नदी और ऑरेंज नदी ;स्वकोप; ओमारुरु नदियाँ बारिश के समय रेगिस्तान से गुजरती है। शायद ही समुद्र से मिल जाती है। ज्यादातर रेगिस्तान में ही समाप्त हो जाती है। पश्चिमी नामीब पूर्वी नामीब की तुलना में गर्म और शुष्क है। जब हिन्द महासागर की हवायें ड्रैकेन्सबर्ग पर्वत से गुजरती है तो नमी खोकर शुष्क हो जाती है। दूसरी तरफ अटलांटिक महासागर की हवायें पूरब की शुष्क हवाओं से मिलती है तो घना कोहरा और कुहासा बनता है।


title: नामीब मरुस्थल

text: संभव हुई है। इसके वजह से रेगिस्तान पर गहरा कुहासा छा जाता है। ये कुहासा साल में 180 दिन से भी ज्यादा हो सकता है। स्केलेटन कोस्ट पर इस कुहासे से दुर्घटनाग्रस्त सैकड़ों जहाज के मलबे बिखरे हुए हैं।यह एक कोहरा रेगिस्तान है। कोहरा रेगिस्तान ऐसे


title: नामीब मरुस्थल

text: तथा लंबाई 1300 कि॰मी॰ है। तटों पर रेत समुद्र के अन्दर पहुँच गए है। स्थल की ओर पथरीली जमीन और बिखरे पर्वत मिलते है।


title: नामीब मरुस्थल

text: हैं। बालू के टीले 300 मीटर ऊँचे और 32 किमी तक लम्बे हो सकते है। यह दुनिया का दूसरा सबसे बड़ा टीला है।इस रेगिस्तान के बालू के कुल


title: नामीब मरुस्थल

text: तटीय क्षेत्र का कोहरा होता है।समुद्र के किनारे तापमान 9 से 20०C तक होता है। मुख्य स्थल पर तापमान 45०C से भी अधिक हो जाता है।


title: नामीब मरुस्थल

text: कठिन है।अफ्रीका का सबसे बड़ा पार्क नामीब नौक्लुफ्त राष्ट्रीय पार्क है जहाँ हाथी जेब्रा आदि मिलते है। हालांकि इस रेगिस्तान


title: नामीब मरुस्थल

text: चलाता है। इसका काम जैव विविधता बनाए रखना और इसमें लोगों की भागीदारी सुनिश्चित करना है। इससे कई ग्रामीण इलाकों में वित्तीय स्थिति में सुधार हुआ है। है।अफ्रीका और एशिया में सिर्फ 10,000 चीते बचे हैं जिनकी संख्या तेजी से घट रही है। दुनिया भर के एक तिहाई चीते नामीबिया में रहते हैं। काले कंटीले अकासिया (बबूल) के पौधे एक बार उगने के बाद ये तेजी से फैलते हैं और नामीबिया के मरुस्थल में ढाई करोड़ हेक्टेयर


title: नामीब मरुस्थल

text: का इस्तेमाल वहाँ के नजदीक आधुनिक सीमेंट फैक्टरी में हो रहा है। प्रकृति के संरक्षण में लोगों की भी भागीदारी है।स्थानीय निकाय तय करती हैं कि लॉज कहां बनना है और शिकार


title: राजा बुन्देला

text: राजा बुन्देला ने अपने करियर की शुरूआत ब्रजवुड से की। हिन्दी फिल्मों के अभिनेता शिव कुमार ने जब ब्रजभाषा की प्रथम फिल्म बनाईं तो राजा बुन्देला को काम दिया। बुन्देला की पहली फिल्म ब्रज भूमि थी। यह फिल्म सुपरहिट रही इसके बाद राजा बुन्देला ने बॉलीवुड एवं हरियाणवी सिनेमा में भी अभिनय किया।


title: सफेदपोश कर्मचारी

text: सफेदपोश कर्मचारी वह व्यक्ति होता है जो पेशेवर, प्रबंधकीय या प्रशासनिक कार्य करता है यानी शारीरिक श्रमविहीन कार्यों द्वारा आजीविका प्राप्त करता है। सफेदपोश का काम किसी कार्यालय या अन्य प्रशासनिक व्यवस्था में किया जा सकता है।


title: सफेदपोश कर्मचारी

text: सफेदपोश कृषिक समाज और प्रारंभिक औद्योगिक समाजों में अल्पसंख्यक है लेकिन आधुनिकीकरण के कारण औद्योगिक देशों में सफेदपोश कर्मचारी बहुमत बन गए हैं। सफेदपोश कर्मचारी के बीच कम शारीरिक गतिविधि जीवन शैली से संबंधित स्वास्थ्य स्थितियों में वृद्धि का महत्वपूर्ण कारक माना जाता है, जैसे, मोटापा, मधुमेह, उच्च रक्तचाप, कैंसर और हृदय रोग।


title: राज्यतन्त्र

text: राज्यतन्त्र (polity) किसी भी प्रकार की राजनैतिक इकाई को कहते हैं, यानि यह किन्ही भी लोगों का ऐसा समूह होता है जो सामूहिक पहचान रखें, संसाधनों को काबू करके उनका प्रयोग करने में सक्षम हों और आपस में किसी पदानुक्रम के आधार पर आदेश देने वालों और उन आदेशों का पालन करने वालों में संगठित हों।


title: अपौरुषेयतावाद

text: हिन्दू धर्म में वेदों के सन्दर्भ में अपौरुषेयतावाद वह मत है जो मानती है कि वेद 'अपौरुषेय' हैं अर्थात् वेदों को किसी ने नहीं रचा है - न तो मनुष्य ने और न ही किसी दैवी शक्ति ने। वेदों को 'अपौरुषेय शब्द' से भी कहते हैं।


title: अपौरुषेयतावाद

text: वेद के के आविर्भाव के विषय में नैयायिकों और तद्भिन दार्शनिकों के, विशेषत: मीमांसकों के, मत में बड़ा पार्थक्य है। न्याय का मत है कि ईश्वर द्वारा रचित होने के कारण वेद 'पौरुषेय' है, परंतु सांख्य, वेदांत और मीमांसा मत में वेद का उन्मेष स्वत: ही होता है; उसके लिए किसी भी व्यक्ति का, यहाँ तक कि सर्वज्ञ ईश्वर का भी प्रयत्न कार्यसाधक नहीं है। पुरुष द्वारा उच्चरितमात्र होने से भी कोई वस्तुपौरुषेय नहीं होती, प्रत्युत् दृष्टि के समान अदृष्ट में भी बुद्धिपूर्वक निर्माण होन पर ही 'पौरुषेयता' आती है (यस्मिझदृष्टेऽपि कृतबुद्धिरुपजाएते तत् पौरुषेयम्---सांख्य सूत्र 5150)।


title: अपौरुषेयतावाद

text: श्रुति के अनुसार ऋग्वेद आदि 'उस महाभूत के नि:श्वास' हैं। श्वास प्रश्वास तो स्वत: आविर्भूत होते हैं। उनके उत्पादन में पुरुष के कोई बुद्धि नहीं होती। अत: उस महाभूत के नि:श्वास रूप ये वेद अदृष्टवशात् अबुद्धिपूर्वक स्वयं आविर्भूत होते हैं। मीमांसा मत में शब्द नित्य होता है। शब्द अश्रुत होने पर भी लुप्त नहीं होता; क्रमश: विकीर्ण होने पर, बहुत स्थानों में फैल जाने पर, वह लघु और अश्रुत हो जाता हैं, परंतु कथापि लुप्त नहीं होता। 'शब्द करो' कहते ही आकाश में अंतर्हिंत शब्द तालु और जिह्वा के संयोग से आविर्भूत मात्र हो जाता हैं, उत्पन्न नहीं होता (मीमांसा सूत्र 1/1/14)। वेद नित्य शब्द की राशि होने से नित्य हैं, किसी भी प्रकार उत्पाद्य या कार्य नहीं है। तैत्तिरीय, काठक आदि नामों का संबंध भिन्न-भिन्न वैदिक संहिताओं के साथ अवश्य मिलता हैं, परंतु यह आख्या प्रवचन के कारण ही हैं, ग्रंथरचना के कारण नहीं (मी. सू. 1/1/30)। वेदों में स्थान-स्थान पर उपलब्ध बबर प्रावाहणि आदि के समान शब्द किसी व्यक्तिविशेष के वाचक न होकर नित्य पदार्थ के निर्देशक हैं (मी. सू. 1/1/31)। आध्यात्मिक ज्ञान के प्रतिपादक होनेवाले वेदों में लौकिक इतिहास खोजने का प्रयत्न एकदम व्यर्थ हैं। इस प्रकार स्वत: आविर्भूत वेद किसी पुरूष की रचना न होने से 'अपौरूषेय' हैं। इसी सिद्धांत का नाम 'अपौरुषेयतावाद' है।


title: देवजी पटेल

text: देवजी पटेल एक भारतीय राजनीतिज्ञ, उद्यमी तथा वर्तमान भाजपा से लोकसभा सांसद है। वे प्रथम बार आम चुनाव, 2009 में जालौर सिरोही संसदीय क्षेत्र से सांसद निर्वाचित हुए। देवजी पटेल ने 2014 के भारतीय आम चुनाव में पूर्व केंद्रीय गृहमंत्री व जालौर लोकसभा क्षेत्र से 3 बार सांसद रहे बूटा सिंह को शिकस्त दी और लोस चुनाव 2019 में भी क्रमशः जीत दर्ज ।


title: देवजी पटेल

text: देवजी भाई पटेल का जन्म २५ सितम्बर १९७६ को राजस्थान के जिले जालौर में जाजुसन सांचोर में हुआ। उनके पिता मानसिंगराम चौधरी तथा माता मीरा देवी है। वे पिछड़ा वर्ग की (कलबी) आँजणा जाति से ताल्लुक रखते है। उनका विवाह २८ अप्रैल १९९९ को इंद्रा देवी से हुआ।। जिससे उनके १ पुत्र और एक पुत्री हैं।


title: नागानन्द

text: नागानन्द (नागों का आनन्द) राजा हर्षवर्धन (606 C.E. - 648 C.E.) द्वारा रचित संस्कृत नाटक है। यह संस्कृत के सर्वश्रेष्ठ नाटकों में से है।


title: नागानन्द

text: यह नाटक पाँच अंकों में है। इसमें गरुड़ देवता को खुश करने के लिये नागों की बलि देने को रोकने के लिये राजकुमार जिमुतवाहन द्वारा अपना शरीर त्याग की कहानी है।


title: नागानन्द

text: हष ने स्वयं भी उच्चकोटि का लेखक था,जिसने तीन नाटको 'रत्नावली','पिर्यदर्शिका और 'नागानन्द' की रचना की।


title: दिल्ली के संग्रहालय

text: क्राफ्ट म्यूजियम प्रगति मैदान में स्थित दिल्ली का प्रमुख पर्यटक स्थल है। इस संग्रहालय में भारत की समृद्ध हस्तशिल्प परंपरा को प्रदर्शित किया गया है। देश के विभिन्नस राज्योंष की सांस्कृ तिक झलक यहां देखी जा सकती है। इस जगह देश के विभिन्न भागों से आए शिल्पकार अपनी कला का प्रदर्शन करते हैं। इस संग्रहालय में देशभर से लाए गए दुर्लभ कला और हस्त शिल्प का विस्तृदत संग्रह है। यहां आदिवासी और ग्रामीण शिल्प, कपड़ों आदि से संबंधित अलग-अलग दीर्घाएं हैं। क्राफ्ट म्यूजियम में क्राफ्ट म्यूजियम शॉप भी है। संग्रहालय और शिल्पकारों से पूजा का सामान, गहने, शॉल और किताबें खरीदी जा सकती हैं।


title: दिल्ली के संग्रहालय

text: 1960 में निर्मित इस संग्रहालय में भारतीय सभ्यता के विकास से संबंधित चीजों को प्रदर्शित किया गया है। इसमें से कुछ चीजें प्रागेतिहासिक काल की हैं। यहां चोल काल के पत्थर और कांसे से बनी मूर्तियां रखी हुई हैं। यहां विश्वि के सर्वाधिक लघु चित्रों का संग्रह है। इसके अलावा घर की सजावट और गहनों का प्रदर्शित करती दीर्घाएं भी यहां हैं। इस राष्ट्रीय संग्रहालय में एक संरक्षण प्रयोगशाला है। इस प्रयोगशाला में अनेक कलाकृतियों को संभाल कर रखा जाता है और छात्रों को प्रशिक्षण भी दिया जाता है।


title: दिल्ली के संग्रहालय

text: दक्षिण दिल्ली के चाणक्यपुरी इलाके में स्थित रल संग्रहालय भारतीय रेल के 140 साल के इतिहास की झलक प्रस्तुत करता है। विभिन्न प्रकार के रेल इंजनों को देखने के लिए देश भर से लाखों पर्यटक यहां आते हैं। यहां पर रेल इंजनों के अनेक मॉडल और कोच हैं जिसमें भारत की पहली रेल का मॉडल और इंजन भी शामिल हैं। इसका निर्माण ब्रिटिश वास्तुकार एम जी सेटो ने 1957 में किया था। 10 एकड़ में फैले इस संग्रहालय में एक टॉय रेल भी है जहां सैर का आनंद लिया जा सकता है। इसके अलावा यहां रेस्टोरेंट और बुक स्टॉल है। तिब्बती हस्तशिल्प का प्रदर्शन भी यहां किया गया है।


title: दिल्ली के संग्रहालय

text: इस संग्रहालय की स्था‍पना मशहूर कार्टूनिस्टर के.शंकर पिल्ल्ई ने की थी। यहां विभिन्न परिधानों में सजी गुडि़यां का संग्रह विश्व9 के सबसे बड़े संग्रहों में से एक है। यह संग्रहालय बहादुर शाह जफर मार्ग पर चिल्ड्र न बुक ट्रस्टव की बिल्डिंग में स्थित है। यह संग्रहालय दो हिस्सों में बंटा है। एक हिस्से में यूरोपियन देशों, इंग्लैंेड, अमेरिका, ऑस्ट्रेालिया, न्यूमजीलैंड, राष्ट्र मंडल देशों की गुडि़यां रखी गई हैं। दूसरे भाग में एशियाई देशों, मध्यइ पूर्व, अफ्रीका और भारत की गुडि़यां प्रदर्शित की गई हैं। वर्तमान समय में यहां 85 देशों की करीब 6500 गुडि़यों का संग्रह देखा जा सकता है।


title: दिल्ली के संग्रहालय

text: राष्ट्रीय प्राकृतिक इतिहास संग्रहालय नई दिल्ली के बाराखंभा मार्ग पर स्थित है। यह ५ जून १९७२ में स्थापित किया गया संग्रहालय है, जो कि प्राकृतिक इतिहास पर केन्द्रित है। यह भारत सरकार के पर्यावरण और वन मंत्रालय के अधीन आता है।


title: दिल्ली के संग्रहालय

text: राष्ट्रीय आधुनिक कला संग्रहालय, या नेशनल गैलरी ऑफ मॉडर्न आर्ट नई दिल्ली में इंडिया गेट के पास स्थित है। इसकी आवश्यकता सन 1949 में कोलकाता के कला-सम्मेलन में महसूस की गई, जिसके परिणामस्वरूप 29 मार्च,1954 में इसकी स्थापना जयपुर हाउस में, की गई। यह कला दीर्घा भारत में अपने आप में ऐसा अद्भुत संग्रहालय है, जिसमें सोलह हज़ार से भि अधिक कलाकृतियों का संग्रह है, तथा इसमें लगातार वृद्धि हो रही है।


title: देवर

text: पति के छोटे भाई को देवर कहते हैं। कोई स्त्री अपने देवर की भाभी होती है। देवर की पत्नी को देवरानी कहा जाता है। पति के बड़े भाई को जेठ या भैंसुर कहते हैं।


title: बेतिया राज

text: बेतिया राज भारत का एक देशी राज्य था। यह वर्तमान बिहार राज्य के अन्तर्गत आने वाले क्षेत्रों में सबसे बड़ा देशी राज्य है ।


title: बेतिया राज

text: जैथारिया कबीले के एक ब्राह्मण गंगेश्वर देव, जिन्हें 'जैतहरी' के नाम से जाना जाता है। गंगेश्वर देव वंश के वर्तमान कश्यप गोत्र ब्राह्मण के वंशजों में से हैं और इस कबीले की एक शाखा ने जैतहरी, सारण नामक स्थान पर भी निवास किया है: चंपारण बाद में पूर्व में चले गए और बिहार में बेतिया में एक राज्य की स्थापना की। उन्हें भूमिहार-ब्राह्मण के रूप में जाना जाता था। बेटिया राज इस क्षेत्र में सबसे पुराना था और 16 वीं शताब्दी से शाहजहाँ के बाद से चंपारण के " राज रियासत सिरकर " की एक शाखा भी बन गया था, जब उग्रसेन का राज था . मधुबन राज और श्योहर सम्पदा दोनों बेतिया राज से अलग हो गए थे। तब भी यह बिहार में सबसे बड़ा जमींदारी बना।


title: बेतिया राज

text: 1765 में, जब ईस्ट इंडिया कंपनी ने " दिवानी का अधिग्रहण किया, " बेतिया राज के अधिकार क्षेत्र में सबसे बड़ा राज्य था. इसमें राम नगर राज (भूमिहारों द्वारा आयोजित) के एक छोटे से हिस्से को छोड़कर चंपारण शामिल था।). बेतिया राज भी " मल्लिकाना चौधराई " और " क्वानुंगोई " के परिणामस्वरूप अस्तित्व में आया, जिसका संबंध स्थानीय प्रभुत्व पर राजस्व प्रशासन के निर्माण और सैकड़ों गाँवों को नियंत्रित और संरक्षित करने की क्षमता से था। आंतरिक विवादों और पारिवारिक झगड़ों ने समय के साथ राज को विभाजित कर दिया. परिणामस्वरूप मधुबन राज का निर्माण हुआ.


title: बेतिया राज

text: अंतिम जमींदार हरेंद्र किशोर सिंह थे, जिनका जन्म 1854 में हुआ था और उनके पिता राजेंद्र किशोर सिंह 1883 में सफल हुए थे। 1884 में, उन्होंने एक व्यक्तिगत गौरव और एक " खिलाफत " के रूप में महाराजा बहादुर की उपाधि प्राप्त की। लेफ्टिनेंट बंगाल के गवर्नर, सर ऑगस्टस रिवर्स थॉम्पसन से एक " सनद "। उन्हें 1 मार्च 1889 को एक नाइट कमांडर ऑफ़ द मोस्ट एमिनेंट ऑर्डर ऑफ़ द इंडियन एम्पायर बनाया गया था। उन्हें जनवरी 1891 में बंगाल विधान परिषद का सदस्य नियुक्त किया गया था। वे एक सदस्य भी थे। एशियाई समाज की वह बेतिया राज के अंतिम शासक थे।


title: बेतिया राज

text: महाराजा सर हरेन्द्र किशोर सिंह बहादुर 26 मार्च 1893 को दो विधवाओं, महारानी श्यो रत्न कुंवर और महारानी जानकी कुंवर को पीछे छोड़ते हुए असमय मर गए। महारानी श्यो रत्न कुंवर, जो अपनी मृत्यु पर महाराजा हरेंद्र किशोर सिंह की संपत्ति में सफल हो गए क्योंकि 24 मार्च 1896 को उनकी वरिष्ठ विधवा की मृत्यु हो गई और उनकी मृत्यु पर महारानी जानकी कुंवर संपत्ति पर कब्ज़ा करने की हकदार बन गईं। चूंकि यह पाया गया कि महारानी जानकी कुंवर संपत्ति का प्रबंधन करने में सक्षम नहीं थीं, इसलिए इसका प्रबंधन 1897 में कोर्ट ऑफ़ वार्ड्स, बिहार द्वारा लिया गया। महारानी जानकी कुंवर जो एक सीमित धारक थीं। 27 नवंबर को एस्टेट की मृत्यु हो गई1954.


title: बेतिया राज

text: बेटिया राज वनों का प्रबंधन लकड़ी के उत्पादन के लिए किया गया था। बिहार राज्य सरकार ने 1953 और 1954 में बिहार निजी संरक्षित वन अधिनियम (1947) के तहत बेतिया राज वनों का प्रबंधन संभाला। वाल्मीकि राष्ट्रीय उद्यान और वन्यजीव अभयारण्य पूर्व बेतिया राजघराने का हिस्सा.


title: बेतिया राज

text: बेतिया घराना बिहार राज्य के ध्रुपद गायन गीत की तीन सबसे पुरानी शैली (दरभंगा घराना, और डुमरांव घराना) है।


title: दीप सिद्धू

text: दीप सिद्धू (जन्म: 02 अप्रैल, 1984) हिन्दी फ़िल्मों के एक भारतीय अभिनेता हैं। वह पंजाबी में भी सक्रिय है। दीप सिद्धू ने अपने फ़िल्मी करियर की शुरुआत पंजाबी फ़िल्म रमता जोगी से की थी जिसके निर्माता जाने माने अभिनेता एवं निर्माता धर्मेन्द्र थे।


title: दीप सिद्धू

text: दीप का जन्म 02 अप्रैल 1984 को मुक्तसर पंजाब में एक सिख परिवार में हुआ था। उन्होंने अपनी स्कूली शिक्षा वही से की थी।


title: दीप सिद्धू

text: दीप सिद्धू किंगफ़िशर मॉडल हंट के विजेता रहे और तब उन्होंने ग्रासिम मिस्टर इंडिया में भाग लिया और ग्रासिम मिस्टर पर्सनालिटी और ग्रासिम मिस्टर टैलेंटेड बन बन गए। दीप सिधु ने मुम्बई में हेमंत त्रिवेदी और रोहित गाँधी जैसे डिज़ाइनर्स के लिए रैंप वाक भी की है। किसी न किसी तरह वह मॉडलिंग वर्ल्ड से न जुड़ सके और उन्होंने लॉ अदने के बाद एक वकील के रूप में प्रैक्टिस शुरू कर दी। . प्रथम बार में ही उन्होंने सहारा इंडिया परिवार के लिए कानूनी सलाहकार के रूम में कार्य किया।


title: ख्यात

text: ख्यात इतिहास-सम्बन्धी साहित्य है जिसके लेखन का प्रचलन भारत के उन क्षेत्रों में था जिसे आजकल राजस्थान के नाम से जाना जाता है। अर्थात ख्यात ऐतिहासिक दस्तावेज हैं। ख्यात चारण-इतिहासकारों द्वारा लिखित ऐतिहासिक ग्रंथ है जिनमे मध्यकालीन भारत के युद्धों, बलिदानों, वीरता और शौर्य के कृत्यों का इतिहास सम्मिलित है। ख़्यातों को अक्सर उनके लेखकों के नाम से जाना जाता है; जैसे कि, बाँकीदास-री-ख्यात (कविराजा बाँकीदास द्वारा लिखित ख्यात)। कुछ प्रसिद्ध ख्यात निम्नलिखित हैं-


title: ख्यात

text: ‘ख्यात’ शब्द मूलतः संस्कृत का शब्द है। ‘ख्या’ धातु में ‘क्त’ प्रत्यय जुड़ने से ‘ख्यात’ शब्द बना हैै, जिसका अर्थ है 'भूतकाल की घटनाओं का वर्णन' या 'भूतकाल को ज्ञात करना'। ख्यातकारों ने ‘ख्यात’ शब्द का प्रयोग 'इतिहास' के रूप में ही किया था। लुईजीपीयो टेस्सीटोरी सर्वप्रथम एवं सर्वाधिक ख्यातों को प्रकाश में लाने वाले व्यक्ति थे। टेस्सीटोरी का सर्वेक्षण न सिर्फ भाषा विज्ञान की दृष्टि से अपितु साहित्य में इतिहास के निर्धारण की दृष्टि से भी श्रेष्ट था।


title: ख्यात

text: चारण-राजपूत सभाओं में ख्यात और वार्ताओं का पाठ किया जाता था और इसका उद्देश्य राजपूतों योद्धाओं और चारण विद्वानों दोनों की भव्यता को व्यक्त करना था।


title: राजकुमार हिरानी

text: राजकुमार हिरानी (जन्म 22 नवम्बर 1962) राष्ट्रीय पुरस्कार और फ़िल्मफ़ेयर पुरस्कार विजेता हिन्दी फ़िल्मों के भारतीय निर्देशक, निर्माता,पटकथा लेखक और फ़िल्म सम्पादक हैं जिन्हें प्रमुख रूप से मुन्ना भाई एम बी बी एस (2003), लगे रहो मुन्ना भाई (2006) और थ्री इडीयट्स (2009) जैसी फ़िल्मों के लिए जाना जाता है।.


title: राजकुमार हिरानी

text: राजकुमार हिरानी (सामान्यतः राजु हिरानी के रूप में जाने जाते हैं।) का जन्म नागपुर के एक सिंधी परिवार में हुआ। उनके पिता सुरेश हिरानी नागपुर में एक टंकण (टाइपिंग) संस्थान चलाते हैं। हिरानी परिवार भारत के विभाजन के समय भारत आया उस समय सुरेश हिरानी की आयु मात्र १४ वर्ष थी। राजकुमार हिरानी की शिक्षा सेंट फ्रांसिस देसलेस हाई स्कूल, नागपुर, महाराष्ट्र से आरम्भ की। राजकुमार को कभी अच्छे अंक नहीं प्राप्त होते थे अतः अभियांत्रिकी अथवा चिकीत्सा के क्षेत्र के पाठ्यकर्मों में दाखिला नहीं मिला अतः उन्होंने अपनी स्नातक की शिक्षा वाणिज्य में पूर्ण की। हिरानी ने व्यवसाय में अपने पिता की सहायता करना आरम्भ की लेकिन वो हिन्दी फ़िल्मों में अभिनेता बनना चाहते थे।


title: बद्रीनाथ की दुल्हनिया

text: 'बद्रीनाथ की दुल्हनिया' २०१७ की एक भारतीय रोमांटिक कॉमेडी फ़िल्म है जिसका निर्देशन शशांक खैतन ने किया है और निर्माण करण जौहर ने धर्मा प्रोडक्शन्स के बैनर तले किया है।। इस फ़िल्म में मुख्य भूमिका में वरुण धवन, आलिया भट्ट और गौहर खान आदि हैं। यह फ़िल्म हम्प्टी शर्मा की दुल्हनिया से शुरू हुई फ्रैंचाइज़ी का दूसरा हिस्सा है। यह १० मार्च २०१७ को सिनेमाघरों में प्रदर्शित हुई।


title: बद्रीनाथ की दुल्हनिया

text: फ़िल्म का संगीत अमाल मलिक, तनिष्क बागची, अखिल सचदेव ने दिया है और कुमार, शब्बीर अहमद, अखिल सचेदव, बादशाह ने गीत लिखे हैं। फिल्म के संगीत अधिकार टी-सीरीज़ के पास है। गाना "तम्मा तम्मा अगेन" १९९० की फ़िल्म "थानेदार" से लिया गया है जिसे इस फ़िल्म के लिए पुनर्निर्मित किया गया है। फ़िल्म की सम्पूर्ण एल्बम जिसमें ५ गाने हैं, १४ फरवरी २०१७ को रिलीज़ की गयी।


title: पाकिस्तान में हिन्दी

text: पाकिस्तान की राष्ट्रीय भाषा उर्दू है। जो कि हिन्दी का ही व्याकरण उपयोग करती है। भारत और पाकिस्तान में भाषीय और संस्कृतिक समानताओं के कारण पाकिस्तान में हिन्दी का बहुत प्रभाव देखने को मिलता है। स्वतन्त्रता के पूर्व वर्तमान पाकिस्तानी क्षेत्रों में हिन्दी का बड़ी तेजी से विकास हो रहा था। किन्तु स्वतन्त्रता के बाद पाकिस्तान सरकार की एक सोची-समझी नीति के अन्तर्गत पूरे देश में हिन्दी के अध्ययन-अध्यापन पर रोक लगा दी गयी। वर्तमान में पाकिस्तान के बहुत ही कम संस्थानों में हिन्दी पढ़ाई जाती है। यह बात समझ से परे है कि पाकिस्तान के निर्माण के साथ ही हिन्दी को समाप्त करने के लिये चले अभियान पर अभी तक गहराई से अध्ययन क्यों नहीं हुआ ? पाकिस्तान में भाषा को लेकर सरकारी नीति प्रारम्भ से ही बहुत तर्कहीन रही है।


title: पाकिस्तान में हिन्दी

text: भारत के विभाजन के पहले पंजाब में हिन्दी बहुत लोकप्रिय थी। यशपाल, भीष्म साहनी, कृष्णा सोबती, देवेंद्र सत्यार्थी, उपेंद्रनाथ अश्क, नरेंद्र कोहली समेत हिन्दी के दर्जनों लेखक बँटवारे से पहले मौजूदा पाकिस्तान के पंजाब प्रान्त के विद्यालयों-महाविद्यालयों में हिंदी सीख चुके थे या उन्होंने अपना रचनाकर्म प्रारम्भ कर दिया था। लाहौर में 1947 तक कई हिन्दी प्रकाशन सक्रिय थे, जिनमें राजपाल एण्ड संस विशेष था। हिन्दी के प्रसार-प्रचार के लिये कई संस्थाएँ प्रतिबद्धता के साथ जुटी हुई थीं, जिनमें धर्मपुरा स्थित हिन्दी प्रचारिणी सभा के योगदान को भुलाया नहीं जा सकता। किन्तु 15 अगस्त, 1947 को पाकिस्तान के दुनिया के मानचित्र में आते ही हिन्दी 'शत्रुओं की भाषा' हो गयी। हिन्दी के प्रकाशन बन्द हो गये।


title: पाकिस्तान में हिन्दी

text: निःसन्देह तब पंजाब में उर्दू और पंजाबी का वर्चस्व था किन्तु हिन्दी ने अपने लिये स्थान बनाया हुआ था। लाहौर से आर्य गजट, प्रकाश तथा अमर भारत नाम से हिन्दी के समाचार पत्र प्रकाशित हो रहे थे, जिनकी प्रसार संख्या हजारों में थी। बँटवारे के बाद वहाँ के विद्यालयों एवं महाविद्यालयों में हिन्दी की कक्षाएँ लगनी समाप्त हो गयीं, जबकि लाहौर के सरकारी महाविद्यालयों, फोरमैन क्रिश्चियन कॉलेज, खालसा कॉलेज, दयाल सिंह कॉलेज, डीएवी आदि में हिन्दी की स्नातकोत्तर स्तर तक की पढ़ाई की व्यवस्था थी। पंजाब के ही रावलपिण्डी में डीएवी तथा गॉर्डन कॉलेज में भी हिन्दी पढ़ी-पढ़ाई जा रही थी। वहाँ रहकर ही बलराज साहनी, भीष्म साहनी तथा आनन्द बख्शी ने हिन्दी जानी-समझी थी।


title: पाकिस्तान में हिन्दी

text: सिन्ध की राजधानी कराची, बलूचिस्तान और पाकिस्तान के शेष भागों में भी हिन्दी पढ़ी-लिखी जा रही थी। कराची विश्वविद्यालय का हिन्दी विभाग भी बहुत समृद्ध हुआ करता था।


title: पाकिस्तान में हिन्दी

text: हिन्दी प्रचारिणी सभा पंजाब के बड़े नगरों जैसे लाहौर, सरगोधा, और रावलपिण्डी में नियमित रूप से हिन्दी भाषा में वाद-विवाद प्रतियोगिता आयोजित करती थी। राष्ट्रभाषा प्रचार समिति (वर्धा), सिन्ध में हिन्दी प्रचार का कार्य कर रही थी।


title: पाकिस्तान में हिन्दी

text: हिन्दी फिल्मों और भारतीय टीवी धारावाहिकों के चलते हिन्दी के दर्जनों शब्द आम पाकिस्तानी की आम बोलचाल चाल में शामिल हो गये हैं। उनकी जुबान में अब जन्मतिथि, भूमि, विवाद, अटूट, विश्वास, आशीर्वाद, चर्चा, पत्नी, शान्ति जैसे शब्द सुने जा सकते हैं। इसका एक कारण यह है कि खाड़ी देशों में लाखों भारतीय-पाकिस्तानी एक साथ काम कर रहे हैं। दुबई, अबूधावी, रियाद, शारजहाँ जैसे शहरों में हजारों पाकिस्तानी भारतीय कारोबारियों की कम्पनियों, होटलों, रेस्त्राँ आदि में काम कर रहे हैं। इसके चलते वे हिन्दी के अनेक शब्द सीख लेते हैं। भारतीय समाज और संस्कृति को और अधिक गहनता से जानने की इच्छा के कारण भी अनेक पाकिस्तानी इण्टरनेट के माध्यम से हिन्दी सीख रहे हैं। सिन्ध प्रान्त और उसकी राजधानी कराची में हिन्दुओं की ठीक-ठाक संख्या है।


title: पाकिस्तान में हिन्दी

text: हालाँकि पाकिस्तान के हिन्दुओं की मातृभाषा हिन्दी नहीं है और वहाँ हिन्दी अध्यापन की व्यवस्था भी नहीं है। इसके बावजूद हिन्दी से उनका भावनात्मक जुड़ाव है और खासकर मध्यवर्गीय हिन्दू तो हिन्दी सीखते ही हैं। उनमें अपने धर्मग्रन्थों को हिन्दी में पढ़ने की लालसा रहती है। सिन्ध और कराची में रहने वाले हिन्दू सिन्धी के माध्यम से हिन्दी का अध्ययन कर रहे हैं।


title: पाकिस्तान में हिन्दी

text: पिछले कुछ वर्षों से इस्लामाबाद स्थित " नेशनल यूनिवर्सिटी ऑफ़ मॉडर्न लैंग्वेज " (एन॰यू॰एम॰एल॰) में हिन्दी की कक्षाएँ प्रारम्भ हुई हैं।


title: पाकिस्तान में हिन्दी

text: वहाँ हिन्दी में डिप्लोमा कोर्स से लेकर पीएच॰डी॰ तक करने की सुविधा है और इसके लिए कुल पाँच प्राध्यापक हैं। पर उसमें गिनती के ही छात्र दाखिला लेते हैं। स्पष्ट है कि पाकिस्तान में हिन्दी के प्रति छिटपुट कोशिशें चाहे हों, पर वहाँ हिन्दी अब पहले वाली स्थिति में तो नहीं आ सकती।


title: पाकिस्तान में हिन्दी

text: बॉलीवुड फ़िल्मों और भारती टीवी धारावाहिकों के कारण पाकिस्तान में हिन्दी का बहुत प्रभाव है। कई हिन्दी शब्द पाकिस्तान की आम बोल-चाल में शामिल हो गए हैं जैसे कि "विश्वास", आशीर्वाद, चर्चा, पत्नी, शान्ति और इसके अलावा कई और शब्द शामिल हैं। कई विशेषग्य इसको विश्विकर्ण की एक उदारहण मानते हैं, जबकि कुछ का कहना है के यह एक सांस्कृतिक आक्रमण है या फिर हिन्दी-उर्दू विवाद


title: पाकिस्तान में हिन्दी

text: को फिर से प्रारम्भ करने का प्रयास है। पाकिस्तानी लोगों के अनुसार हिन्दी सीखने से उन्हें हिन्दी मीडिया देखने का अवसर मिलता है और इसके साथ ही वह भारत में चल रही सरगर्मियों के बारे में जान लेते हैं। कुछ पहली पीढ़ी के लोग, जो स्वतन्त्रता के उपरान्त पाकिस्तान में गये थे, वे भी हिन्दी जानते हैं। ब्रिटिश भारत में भी मौजूदा पाकिस्तान के क्षेत्र में हिन्दी बोली जाती थी।


title: पाकिस्तान में हिन्दी

text: लाहौर में वाघा बॉर्डर क्रॉसिंग पर, भारतीय यात्रियों की सुविधा के लिए साइनबोर्ड में उर्दू / शाहमुखी और अंग्रेजी के साथ हिन्दी चिह्न होते हैं। पाकिस्तान प्रसारण निगम एक हिन्दी रेडियो सेवा संचालित करता है।


title: लोहावट

text: लोहावट राजस्थान के जोधपुर जिले में स्थित लोहावट एक तहसील और उपखण्ड मुख्यालय है। फलोदी ,ओसियां, देचू , बापिनी, जाम्बा , आऊ इत्यादि इनके पड़ौसी है। गाँव का पिन कोड ३४२३०२ है। यह एक प्राचीन कस्बा है जो वर्तमान में विधानसभा क्षेत्र और पंचायत समिति भी है।


title: लोहावट

text: लोहावट राजस्थान के पश्चिमी मरूस्थलीय भूभाग पर 25°97' उत्तरी अंक्षाश और 72°58' पूर्वी देशान्तर पर स्थित है। यह जोधपुर-फलोदी राजमार्ग पर स्थित है।


title: ज़ेनान

text: ज़ेनान एक रासायनिक तत्व है जिसका प्रतीक Xe और परमाणु संख्या 3 है। यह रंगहीन, भारी, गंधहीन अक्रिय गैस है। क्सीनन पृथ्वी के वायुमंडल में शायद ही कभी मौजूद होता है। सामान्य परिस्थितियों में यह तत्व निष्क्रिय होता है लेकिन कुछ रासायनिक प्रतिक्रियाओं में भाग लेकर यह ज़ेनान हेक्साफ्लोरोप्लाटिनेट बनाता है। प्राकृतिक रूप से पाए जाने वाले ज़ेनान में नौ स्थिर समस्थानिक होते हैं। इनमें से 30 स्थिर समस्थानिक हैं जो विघटित या नष्ट हो जाते हैं। ज़ेनान का समस्थानिक अनुपात सौर मंडल के इतिहास को समझने में मदद करता है।


title: ज़ेनान

text: ज़ेनान का उपयोग फ्लैश लैंप बनाने के लिए किया जाता है। इस तत्व का प्रयोग सर्वप्रथम लेजर के लिए किया जाता था। इसके अलावा इसका उपयोग रासायनिक रूप से कमजोर भारी यौगिकों को बनाने और अंतरिक्ष यान की प्रणोदन प्रणाली में आयनिक कंप्रेसर के रूप में भी किया जाता है।


title: ज़ेनान

text: ज़ेनान की खोज सबसे पहले स्कॉटिश वैज्ञानिक विलियम रामसे और अंग्रेजी वैज्ञानिक मौरिस ट्रैवर्स ने सितंबर 1896 में क्रिप्टन और नियॉन की खोज के कुछ दिनों बाद की थी। उन्होंने वाष्पित तरल गैस के अवशेष के रूप में ज़ेनान की खोज की। ज़ेनान ग्रीक शब्द रैमेस से नाम लिया, जो "विदेशी", "अतिथि", "अजनबी" का पर्याय था, और सुझाव दिया कि नाम का उपयोग खोजे गए तत्व के नाम के लिए किया जाए। 1902 में उन्होंने पृथ्वी के वायुमंडल में ज़ेनान के अनुपात का एक अनुमानित विचार दिया। 1930 के दशक में, अमेरिकी इंजीनियर हेरोल्ड एज़र्टन ने हाई-स्पीड फ़ोटोग्राफ़ी के लिए स्ट्रोब लाइट तकनीक के उपयोग का बीड़ा उठाया। नतीजतन, एक दिन उन्होंने ज़ेनान लैंप का आविष्कार किया। ज़ेनान गैस से भरी एक ट्यूब के माध्यम से बिजली की एक छोटी मात्रा प्रवाहित होती है, जिससे प्रकाश उत्पन्न होता है। इस प्रक्रिया के माध्यम से, एज़र्टन 1934 में केवल एक मिलीसेकंड के लिए ज़ेनान लैंप को रोशन करने में सक्षम था।


title: ज़ेनान

text: 1939 में, अमेरिकी चिकित्सकों ने यह पता लगाने की कोशिश की कि गहरे समुद्र के गोताखोर नशे में क्यों थे। फिर उन्होंने सांस लेने से जुड़ी सभी चीजों की जांच की और महसूस किया कि इस मामले में ज़ेनान गैस को एनेस्थीसिया के रूप में इस्तेमाल किया जा सकता है। रूसी विषविज्ञानी निकोलाई वी लाज़रेव ने पहली बार 1941 में क्सीनन एनेस्थीसिया पर शोध किया था, लेकिन अध्ययन का विवरण 1948 में अमेरिकी चिकित्सा शोधकर्ता जॉन एच लॉरेंस ने सबसे पहले चूहों पर क्सीनन एनेस्थीसिया लागू किया। पहला ज़ेनान एनेस्थीसिया 1951 में लागू किया गया था। अमेरिकी चिकित्सक स्टुअर्ट सी. कलन दो रोगियों पर ज़ेनान एनेस्थीसिया को सफलतापूर्वक लागू करने में सक्षम थे।


title: ज़ेनान

text: ज़ेनान और कुछ अन्य महीन गैसों को कभी रासायनिक रूप से निष्क्रिय माना जाता था। अर्थात्, यह माना जाता था कि वे रासायनिक प्रतिक्रियाओं में भाग नहीं लेते थे और यौगिक नहीं बनाते थे। हालांकि, कोलंबिया विश्वविद्यालय के एक रसायनज्ञ नील बार्टलेट ने एक दिन पाया कि प्लैटिनम हेक्साफ्लोराइड (PtF₆) एक शक्तिशाली विषहरण है और यह ऑक्सीजन गैस (O₂) को डाइऑक्सिनिल हेक्साफ्लोरोप्लांटिनेट (O₂⁺ [PtF₆] ⁻) में परिवर्तित करता है। आयनीकरण क्षमता 1175 kJ / mole) और ज़ेनान (1160 kJ / mole) लगभग समान हैं, इसलिए बार्टलेट का अनुमान है कि प्लैटिनम हेक्साफ्लोराइड भी ज़ेनान को ऑक्सीकृत कर सकता है। 23 मार्च, 1982 को, उन्होंने दो गैसों के साथ प्रतिक्रिया की और ज़ेनान हेक्साफ्लोरोप्लाटिनेट नामक पहला अतिरिक्त गैस यौगिक विकसित किया।


title: ज़ेनान

text: बार्टलेट ने सोचा कि आयनिक रूप Xe⁺ (PtF₆⁻) होगा। लेकिन बाद में पता चला कि यह वास्तव में विभिन्न प्रकार के ज़ेनान नमक का मिश्रण था। के बाद से कई प्रकार के ज़ेनान यौगिकों की खोज की गई है। उदाहरण के लिए, ज़ेनान आर्गन, क्रिप्टन और रेडॉन के साथ प्रतिक्रिया करके ज़ेनान आर्गन फ्लोरोहाइड्राइड (एचआरएफ), क्रिप्टन डिफ्लोराइड (केआरएफ 2), और रेडॉन फ्लोराइड 1971 से अब तक कुल 70 ज़ेनान यौगिकों की खोज की गई है। नवंबर 1989 में, इंटरनेशनल बिजनेस मशीन कॉरपोरेशन (आईबीएम) ने एक ऐसी तकनीक का प्रदर्शन किया जो अपने लाभ के लिए परमाणुओं का उपयोग कर सकती है। ज़ेनान परमाणु को तब एक स्कैनिंग टनलिंग माइक्रोस्कोप के माध्यम से एक विमान पर रखा जाता है। ध्यान दें कि किसी तस्वीर या वस्तु के अंदर के परमाणुओं को स्कैनिंग टनलिंग माइक्रोस्कोप के माध्यम से देखा जा सकता है। यह पहली बार था जब परमाणुओं को एक विमान पर रखा गया था।


title: ज़ेनान

text: क्रिप्टन और नियॉन की खोज के बाद, वैज्ञानिक विलियम रामजी और मौरिस ट्रैवर्स ने तरल हवा पर अपना शोध जारी रखा। 11 जुलाई 1898 को, वे हमेशा की तरह, तरल हवा को अलग-अलग भागों में विभाजित करने में व्यस्त थे। आधी रात तक उन्होंने 50 से अधिक भाग एकत्र कर लिए थे, और 58वें भाग तक उन्होंने क्रिप्टन प्राप्त कर लिया था। फिर डिवाइस को और गर्म करें और 56 वां हिस्सा प्राप्त करें जो मूल रूप से कार्बन डाइऑक्साइड था। तभी उन्होंने इस पर चर्चा की कि क्या अध्ययन जारी रखना है, और चर्चा के अंत में वे इसकी उपयोगिता के बारे में आश्वस्त थे। आवश्यक रूप से अनुसंधान जारी रखें। अगली सुबह मैं इस 56वें भाग के स्पेक्ट्रम का विश्लेषण करके हैरान थें, क्योंकि यह बिल्कुल असामान्य था। उन्होंने तुरंत फैसला किया कि यह एक नया तत्व था। जैसे, 12 जुलाई, 1896 को ज़ेनान की खोज की गई थी।


title: ज़ेनान

text: विलियम राधमजी ने नई गैस का नाम सुझाया। यह शब्द ग्रीक शब्द ξένον (ज़ेनान) से आया है जो (ज़ेनोस) शब्द का एकवचन है। ग्रीक शब्द जेनोस का अर्थ है अजनबी।


title: अनटचेबल

text: अनटचेबल (अछूत ) 1935 में प्रकाशित मुल्क राज आनंद का उपन्यास है। इस उपन्यास ने आनंद को भारत के प्रमुख अंग्रेजी लेखकों में से एक के रूप में स्थापित किया। इस पुस्तक की प्रेरना था उसकी चाची का अनुभव था जब वह एक मुस्लिम महिला के साथ भोजन कर चुकी थी और उसके परिवार द्वारा उसे निर्वासित माना जाता था। आनंद की इस पहली किताब की कहानी, जाति व्यवस्था को खत्म करने के तर्क के गिर्द घूमती है।  यह एक युवा "स्वीपर" बाखा के जीवन में एक दिन को दर्शाता है, जो शौचालयों की सफाई के अपने काम के कारण "अछूत" है।


title: अनटचेबल

text: काल्पनिक भारतीय शहर बुलंदशहर में सेट, "अनटचेबल", बाखा नाम के एक युवा भारतीय सफाई कर्मचारी के जीवन में एक दिन है। बुलशाह के सभी सफाईकर्मियों के प्रमुख लाखा का बेटा बाखा बुद्धिमान है, लेकिन भोला, विनम्र लेकिन अभिमानी है। बाखा के दिन के दौरान कई प्रमुख और छोटी दुर्घटनाएं उत्पन्न होती हैं, जिससे वह परिपक्व हो जाता है और अपने भीतर की ओर निगाह डालता है। उपन्यास के अंत में लेखक, लेखक मुलिक राज आनंद ने अस्पृश्यता के अंत को अहम मामला बना दिया है कि यह अमानवीय, अन्यायपूर्ण दमनकारी व्यवस्था है। उस ने बाखा का और युवक की दुनिया के लोगों का अपने तर्क को बनाने के लिए इस्तेमाल किया है।


title: अकबरपुर लोक सभा निर्वाचन क्षेत्र

text: अकबरपुर लोक सभा निर्वाचन क्षेत्र भारत के उत्तर प्रदेश राज्य का एक लोक सभा निर्वाचन क्षेत्र है।जिसमें कानपुर नगर जिले की ४ विधान सभाएं और कानपुर देहात जिले की १ विधान सभा सम्मिलित है। अकबरपुर कानपुर देहात जिले का एक सब- डिवीज़न और जिले का मुख्यालय भी है।


title: ऑस्ट्रेलिया में हिंदू धर्म

text: ऑस्ट्रेलिया में हिंदू धर्म एक अल्पसंख्यक धर्म है, जिसमें 440,300 से अधिक अनुयायी हैं, जो 2016 की जनगणना के अनुसार जनसंख्या का 1.9% है। ज्यादातर आप्रवास के माध्यम से ऑस्ट्रेलिया में हिंदू धर्म सबसे तेजी से बढ़ते धर्मों में से एक है। हिंदू धर्म भी ऑस्ट्रेलिया में सबसे युवा धर्मों में से एक है, जिसमें ३४% और ६६% हिंदू क्रमशः १४ और ३४ वर्ष से कम आयु के हैं। [२] जनसंख्या में तेजी से वृद्धि ने ऑस्ट्रेलिया के भीतर कई हिंदू परिक्षेत्रों के निर्माण को बढ़ावा दिया है।


title: ऑस्ट्रेलिया में हिंदू धर्म

text: उन्नीसवीं सदी में, अंग्रेज सबसे पहले भारत से हिंदुओं को कपास और चीनी के बागानों पर काम करने के लिए ऑस्ट्रेलिया लाए । कई छोटे व्यवसायी बने रहे, ऊंट चालक, व्यापारी और फेरीवाले के रूप में काम करते हुए , छोटे ग्रामीण समुदायों के बीच सामान बेचते रहे। आजकल हिंदू चिकित्सा, इंजीनियरिंग, वाणिज्य और सूचना प्रौद्योगिकी जैसे क्षेत्रों में अच्छी तरह से शिक्षित पेशेवर हैं, जो एक आदर्श अल्पसंख्यक हैं । ऑस्ट्रेलिया में हिंदू ज्यादातर भारतीय मूल के हैं, जिनमें काफी संख्या में श्रीलंकाई , फिजियन , मलेशियाई , सिंगापुर हैं।, नेपाली मूल। हिंदुओं ने कई मंदिरों और अन्य धार्मिक सभा स्थलों की स्थापना की है और हिंदू त्योहार मनाते हैं ।


title: ऑस्ट्रेलिया में हिंदू धर्म

text: 2011 की जनगणना के अनुसार, जो लोग ऑस्ट्रेलिया में कुल जनसंख्या के प्रतिशत के रूप में हिंदू धर्म से संबद्ध हैं, उन्हें भौगोलिक रूप से सांख्यिकीय स्थानीय क्षेत्र से विभाजित किया गया है


title: ऑस्ट्रेलिया में हिंदू धर्म

text: 2011 की जनगणना के आंकड़ों से पता चला है कि न्यू साउथ वेल्स के अलावा सभी राज्यों (और अधिनियम और उत्तरी क्षेत्र) में उनकी हिंदू आबादी 2006 की जनगणना से दोगुनी थी। न्यू साउथ वेल्स में कम से कम 2001 के बाद से हिंदुओं की सबसे बड़ी संख्या रही है।


title: ऑस्ट्रेलिया में हिंदू धर्म

text: एंग्लो-ऑस्ट्रेलियाई लोगों के बीच हिंदू धर्म भी अधिक लोकप्रिय है। ऑस्ट्रेलिया में कई काकेशियन भी कैरम डाउन्स में श्री शिव विष्णु मंदिर जाते हैं और तमिल में वैदिक हिंदू शास्त्र सीखते हैं। इस्कॉन ऑस्ट्रेलिया में हिंदू समुदाय 60,000 सदस्य हैं - जिनमें से 70% अन्य 30% एंग्लो आस्ट्रेलियाई होने के साथ विदेशों से हिन्दू हैं। २०१६ की जनगणना में ऑस्ट्रेलिया के स्वदेशी समुदाय (आदिवासी और टोरेस स्ट्रेट आइलैंडर लोग) से संबंधित ४१५ हिंदुओं का उल्लेख किया गया है ।


title: ऑस्ट्रेलिया में हिंदू धर्म

text: 17% से भी कम ऑस्ट्रेलियाई हिंदू अपनी घरेलू भाषा के रूप में अंग्रेजी का उपयोग करते हैं। २००६ की जनगणना के अनुसार अपने घर में विभिन्न भाषाएं बोलने वाले ऑस्ट्रेलियाई हिंदुओं की संख्या:


title: ऑस्ट्रेलिया में हिंदू धर्म

text: पहला हिंदू धार्मिक केंद्र सिडनी में स्वामी प्रभुपाद द्वारा स्थापित हरे कृष्ण केंद्र था । १९७७ में ऑस्ट्रेलिया में पहला हिंदू मंदिर, श्री मंदिर बनाया गया था।


title: ऑस्ट्रेलिया में हिंदू धर्म

text: हिंदुओं में कुल प्रजनन दर (टीएफआर) ऑस्ट्रेलिया में १.८१ के साथ दूसरा सबसे कम (सबसे कम बौद्ध) है, जो ईसाइयों (२.११) और मुसलमानों (३.०३) से कम है। 2019 में रिपोर्ट किए गए एक राष्ट्रीय सर्वेक्षण के अनुसार, हिंदू आस्ट्रेलियाई लोगों ने भेदभाव की उच्चतम दर का अनुभव किया। सर्वेक्षण से पता चला कि तीन चौथाई उत्तरदाताओं (७५%) ने सार्वजनिक परिवहन या सड़क पर भेदभाव का अनुभव किया था।


title: सत्येन्द्र प्रसन्न सिन्हा

text: सत्येंद्र प्रसाद सिन्हा बंगाल के एडवोकेट जनरल थे। वह पहले भारतीय थे जिन्होंने वाइसरॉय की काउंसिल में कानून सदस्य के रूप में प्रवेश करने का सम्मान प्राप्त किया। प्रथम महायुद्ध के पश्चात् श्री सिन्हा को 'लॉर्ड' की उपाधि दी गई तथा वह 'अंडर सेक्रेटरी ऑव स्टेट फॉर इंडिया' के पद पर नियुक्त कर दिए गए। सन् 1920 में लॉर्ड सिन्हा बिहार तथा उड़ीसा के गवर्नर नियुक्त हुए।


title: उच्च घनत्व कोलेस्ट्रॉल

text: कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp (a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।


title: उच्च घनत्व कोलेस्ट्रॉल

text: उच्च घनत्व लिपोप्रोटीन ("हाई डेनसिटी लिपोप्रोटीन्स") को अच्छा कोलेस्ट्रॉल माना जाता है। इसका उत्पादन भी यकृत ही से होता है, जो कोलेस्ट्रॉल और पित्त को ऊतकों और इंद्रियों से पुनष्चक्रित करने के बाद वापस लिवर में पहुंचाता है। एच डी एल कोलेस्ट्रॉल की मात्रा का अधिक होना एक अच्छा संकेत है, क्योंकि इससे हृदय के स्वस्थ होने का पता चलता है। राष्ट्रीय कोलेस्ट्रॉल नियंत्रण कार्यक्रम के अनुसार शरीर में एच डी एल कोलेस्ट्रॉल का स्तर ६० मिली ग्राम/डीएल से अधिक नहीं होनी चाहिए। अच्छे कोलेस्ट्रॉल भोजन में शामिल हैं मछली का तेल, सोयाबीन उत्पाद, एवं हरी पत्तेदार सब्ज़ियां। सप्ताह में पांच दिन, एवं प्रत्येक बार लगभग ३० मिनट के लिए ऐरोबिक व्यायाम (पैदल चलना, दौड़ना, सीढ़ी चढ़ना आदि) करें तो केवल दो महीनों में एचडीएल ५ प्रतिशत से बढ़ा सकते हैं। धूम्रपान कम या बंद करने भर से एचडीएल १० प्रतिशत से बढ़ सकता है। वज़न कम करना भी अच्छे कोलेस्ट्रॉल को बढ़ाने का अन्य तरीका है। शरीर का वज़न प्रत्येक छ: पाउण्ड कम करने पर शरीर में अच्छा कोलेस्ट्रॉल १ मिली ग्राम/डेसि.लि. से बढ़ा सकते हैं।


title: गोरख धंधा

text: गोरख धंधा शब्द गुरु गोरखनाथ के आचकित क्रिया की वजह से प्रचलन में आया था, जो तंत्र के ज्ञाता थे। आजकल बहुत अधिक उलझन से भरे विषय, समस्या आदि को गोरख धंधा कह दिया जाता है जैसे कि नुसरत फतेह अली खान की एक मशहूर कव्वाली का मुखड़ा -"तुम इक गोरखधंधा हो..."-जिसमें वे भिन्न भिन्न संतों व शायरों के कलाम को उद्धृत करते हुए यह परिणाम निकालते हैं कि खुदा/भगवान एक अबूझ पहेली है। लेकिन आजकल मीडिया में सामान्यतः किसी भी बुरे कार्य जैसे मिलावट, धोखा-धड़ी, छल-कपट, चोरी-छिपे भ्रष्ट कार्यों के लिए यह शब्द प्रयोग होता है।


title: गोरख धंधा

text: हालाँकि इस शब्द का इतिहास देखें तो "गोरख-धंधा" नाथ, योगी, जोगी, धर्म - साधना में प्रयुक्त एक आध्यात्मिक मन्त्र योग विद्या है तथा नाथ-मतानुयायियों की धार्मिक भावना से जुड़ा है। ऐसी मान्यता है कि गुरु गोरखनाथ जी ने उस परम सत्य को पाने के लिए कई विधियों की तलाश की व साधना की व्यवस्था बनाई। डॉ॰ पीताम्बर दत्त बड़थ्वाल ने गोरखनाथ की रचनाओं का संकलन और संपादन किया जो ‘गोरख बानी’ के नाम से प्रकाशित हुआ। डॉ॰ बड़थ्वाल की खोज में कम से कम ४० पुस्तकों का पता चला था, जिन्हें गोरखनाथ-रचित बताया जाता है। मनुष्य के भीतर अंतर-खोज के लिए गुरु गोरखनाथ जी ने जितना आविष्कार किया उतना शायद किसी ने भी नहीं किया है। उन्होंने इतनी विधियां दीं कि लोग उलझ गये की कौन-सी ठीक, कौन-सी गलत, कौन-सी करें, कौन-सी छोड़ें। यह उलझाव इस सीमा तक जा पहुँचा कि लोग हताश होने लगे तथा गोरख-धंधा शब्द प्रचलन में आ गया। जो समझ में ना आ सके वो गोरख-धंधा है।


title: गोरख धंधा

text: कालाँतर में इन विधियों का दुरुपयोग नकारात्मक प्रवृत्ति के लोगों द्वारा धार्मिक लोगों को छलने में भी होने लगा जिसके कारण समय के साथ साथ यह शब्द नकारात्मक होता चला गया।


title: गोरख धंधा

text: गोरखपंथी साधु लोहे या लकड़ी की सलाइयों के हेर फेर से एक चक्र बनाते हैं। उस चक्र के बीच में एक छेद करते हैं। इस छेद में से कौड़ी या मालाकार धागे को डालते हैं और फिर मन्त्र पढ़कर उसे निकाला करते हैं। इसी को गोरखधंधा या धंधारी कहते हैं। इसका उल्लेख योगियों के वेष में प्रायः सर्वत्र मिल जाता है। गोरखधंधा या धंधारी में से क्रिया जाने बिना कौड़ी या डोरी निकालना बहुत कठिन कार्य है। इसीलिए गोरखधंधा शब्द का प्रचलन आजकल उलझन और झंझट वाले कार्यों का वाचक बन गया है।


title: रासायनिक हथियार निषेध संगठन

text: संगठन की मूल संगठनात्मक संरचना और गतिविधियाँ केमिकल वेपन्स कन्वेंशन में वर्णित किये गये हैं (जिसके सभी सदस्य ओपीसीडब्लू में हैं)। इसकी मुख्य निकाय लगभग प्रतिवर्ष होने वाले सम्मेलन (कोन्फ्रेंस ऑफ़ स्टेटस पार्टीज) हैं जिसमें सभी सदस्य राष्ट्र भाग ले सकते हैं और समान मताधिकार रखते हैं। आम तौर पर सम्मेलन में सभी देशों का प्रतिनिधित्व संगठन का एक स्थायी प्रतिनिधि द्वारा किया जाता है, जो अधिकांसतः (नीदरलैण्ड के लिए) एक राजदूत भी होता है। सम्मेलन में, संगठन (प्रतिकारी माप लेना) और पारम्परिक (सदस्यों के लिए दिश-निर्देशों का अनुमोदन) से जुड़े सभी विषयों पर निर्णय लिया जाता है।


title: रासायनिक हथियार निषेध संगठन

text: संगठन का नेतृत्व महानिदेशक करते हैं, जिनकी नियुक्ति सीधे सम्मेलन में किया जाता है। महानिदेशकों की एक सूची यहाँ दी गई है।


title: रासायनिक हथियार निषेध संगठन

text: प्रथम महानिदेशक का द्वितीय कार्यकाल केवल एक वर्ष का था, उसके बाद सदस्य देशों के अविश्वास के आधार पर उन्हें पदमुक्त कर दिया गया।


title: नज़ीर अहमद देहलवी

text: नज़ीर अद देहलवी (१८३१-१९१२), जिन्हें औमतौर पर डिप्टी नज़ीर अहमद () बुलाया जाता था, १९वीं सदी के एक विख्यात भारतीय उर्दू-लेखक, विद्वान और सामाजिक व धार्मिक सुधारक थे। उनकी लिखी कुछ उपन्यास-शैली की किताबें, जैसे कि 'मिरात-उल-उरूस' और 'बिनात-उल-नाश' और बच्चों के लिए लिखी पुस्तकें, जैसे कि 'क़िस्से-कहानियाँ' और 'ज़ालिम भेड़िया', आज तक उत्तर भारत व पाकिस्तान में पढ़ी जाती हैं।


title: नज़ीर अहमद देहलवी

text: डिप्टी अहमद का जन्म 1831 में हुआ। वे एक मौलवियों के परिवार से थे और उनके पिता उत्तर प्रदेश के ज़िले बिजनौर में अरबी तथा फ़ारसी पढ़ाया करते थे। १८४२ में उनके पिता उन्हें दिल्ली के औरंगाबादी मस्जिद में कार्यरत अब्द उल-ख़ालिक़ नामक मौलवी के पास पढ़ाने के लिए ले आये। १८४७ में डिप्टी अहमद ने दिल्ली कॉलेज में दाख़िला लिया और वहाँ १८५४ तक पढ़े। उन्होंने उर्दू को अपना अध्ययन-विषय चुना और बाद में अपने चुनाव का कारण समझाते हुए उन्होंने कहा कि 'मेरे पिता को मेरा भिखारी बनकर मर जाना मंज़ूर था लेकिन मेरा अंग्रेज़ी पढ़ना नहीं'। इस दौरान उन्होंने चेष्टा करके अपने पुराने गुरु अब्द उल-ख़ालिक़ की पोती से अपना विवाह भी करवा लिया।


title: नज़ीर अहमद देहलवी

text: कॉलेज से उत्तीर्ण होने के बाद उन्होंने अरबी भाषा पढ़ाना शुरू किया। १८५४ में उन्होंने ब्रिटिश-संचालित भारत सरकार में नौकरी ले ली और १८५६ में कानपुर के जन-शिक्षा विभाग में स्कूलों के डिप्टी-इन्स्पेक्टर बन गए। १८५७ के अंत में उन्हें इलाहबाद में भी इसी डिप्टी-इन्स्पेक्टर का पद मिला। उन्होंने भारतीय दण्ड संहिता का उर्दू में इतना बढ़िया अनुवाद किया कि उन्हें कर विभाग में डिप्टी कलेक्टर की हैसियत पर ले लिया गया। वे उस समय 'पश्चिमोत्तर प्रान्त' के नाम से बुलाये जाने वाले राज्य में तैनात हुए, जिसे बाद में 'उत्तर प्रदेश' का नाम दिया गया। यहीं उनका नाम 'डिप्टी नज़ीर अहमद' पड़ गया।


title: नज़ीर अहमद देहलवी

text: १८७७ में उन्होंने हैदराबाद के निजाम की सरकार में एक प्रशासनिक पद ले लिया जहाँ वे १८८४ तक रहे। १८८४ में निजाम के दरबारियों की आपसी राजनीति में वह फँस गए और उन्हें इस्तीफ़ा देना पड़ा। वे दिल्ली वापस आ गए और १९१२ में दिल के दौरे से देहांत होने तक वहीं रहे।


title: वैवाहिक बलात्कार

text: अपने जीवन साथी के साथ उनकी मर्ज़ी के बग़ैर संभोग करना वैवाहिक बलात्कार है। सहमति की कमी आवश्यक तत्व है और इसमें शारीरिक हिंसा शामिल हो ऐसा ज़रूरी नहीं है। वैवाहिक बलात्कार को घरेलू हिंसा और यौन शोषण का एक रूप माना जाता है। हालांकि, ऐतिहासिक रूप से, शादी के बाद संभोग को पति या पत्नी का हक़ माना जाता था, लेकिन अब जीवन साथी की सहमति के बिना संभोग करना क़ानून और समाज द्वारा व्यापक रूप से गलत और एक अपराध माना जाता है। इसे दुनिया भर के कई समाजों द्वारा बलात्कार के रूप में मान्यता प्राप्त है।


title: मोमिन ख़ान मोमिन

text: मोमिन ख़ाँ मोमिन (उर्दू: مومِن خاں مومِن) भारत के <bdi>एक</bdi> <bdi>मशहूर</bdi> उर्दू कवि थे। <bdi>ये</bdi> हकीम, ज्योतिषी और शतरंज के खिलाड़ी भी थे। कहा जाता है मिर्ज़ा ग़ालिब ने इनके शेर 'तुम मेरे पास होते हो गोया जब कोई दूसरा नही होता' पर अपना पूरा दीवान देने की बात कही थी।


title: जसवन्तपुरा

text: जसवन्तपुरा (लयानागढ़ के रूप में जाना जाता था) भारत के राजस्थान राज्य के जालौर ज़िले में स्थित एक गाँव है।


title: मोमिन ख़ान मोमिन

text: हकीम मोमिन ख़ाँ मोमिन का ताल्लुक़ एक कश्मीरी घराने से था। इनका असल नाम मोहम्मद मोमिन था। इनके दादा हकीम मदार ख़ाँ शाह आलम के ज़माने में दिल्ली आए और शाही हकीमों में शामिल हो गए। मोमिन दिल्ली के कूचा चेलान में 1801 ई॰ में पैदा हुए। इनके दादा को बादशाह की तरफ़ से एक जागीर मिली थी जो नवाब फ़ैज़ ख़ान ने ज़ब्त करके एक हज़ार रुपये सालाना पेंशन मुक़र्रर कर दी थी। ये पेंशन इनके ख़ानदान में जारी रही। मोमिन ख़ान का घराना बहुत मज़हबी था।


title: जसवन्तपुरा

text: राजा मान प्रतिहार जालोर में भीनमाल शासन कर रहे थे जब परमार सम्राट वाक्पति मुंज (९-२- ९९ ० ९ ०) ने इस क्षेत्र पर आक्रमण किया - इस विजय के बाद इन विजित प्रदेशों को अपने परमार राजकुमारों में विभाजित किया - उनके पुत्र अरण्यराज परमार को अबू क्षेत्र, उनके पुत्र और उनके भतीजे चंदन परमार को, धारनिवराह परमार को जालोर क्षेत्र दिया गया। इससे भीनमाल पर प्रतिहार शासन लगभग 250 वर्ष का हो गया।


title: मोमिन ख़ान मोमिन

text: इन्होंने अरबी की शिक्षा शाह अबदुल क़ादिर देहलवी से हासिल की। फ़ारसी में भी इनको महारत थी। धार्मिक ज्ञान की शिक्षा इन्होंने मकतब में हासिल की। सामान्य ज्ञान के इलावा इनको चिकित्सा, ज्योतिष, गणित, शतरंज और संगीत से भी दिलचस्पी थी। जवानी में क़दम रखते ही इन्होंने शायरी शुरू कर दी थी और शाह नसीर से संशोधन कराने लगे थे लेकिन जल्द ही इन्होंने अपने अभ्यास और भावनाओं की प्रत्यक्ष अभिव्यक्ति के द्वारा दिल्ली के शायरों में अपनी ख़ास जगह बना ली। आर्थिक रूप से इनका सम्बंध मध्यम वर्ग से था। ख़ानदानी पेंशन एक हज़ार रुपये सालाना ज़रूर थी लेकिन वो पूरी नहीं मिलती थी जिसका शिकवा इनके फ़ारसी पत्रों में मिलता है।


title: जसवन्तपुरा

text: राजा मान प्रतिहार का पुत्र देवलसिंह प्रतिहार अबू के राजा महिपाल परमार (1000-1014 ईस्वी) का समकालीन था। राजा देवलसिम्हा ने अपने देश को मुक्त करने के लिए या भीनमाल पर प्रतिहार पकड़ को फिर से स्थापित करने के लिए कई प्रयास किए, लेकिन व्यर्थ में। वह चार पहाड़ियों - डोडासा, नदवाना, काला-पहाड और सुंधा से युक्त, भीनमाल के दक्षिण पश्चिम में प्रदेशों के लिए बस गए। उन्होंने लोहियाना (वर्तमान जसवंतपुरा) को अपनी राजधानी बनाया। इसलिए यह उपकुल देवल प्रतिहार बन गया। धीरे-धीरे उनके जागीर में आधुनिक जालोर जिले और उसके आसपास के 52 गाँव शामिल थे।


title: मोमिन ख़ान मोमिन

text: मोमिन ख़ाँ की ज़िंदगी और शायरी पर दो चीज़ों ने बहुत गहरा असर डाला। एक इनकी रंगीन मिज़ाजी और दूसरी इनकी धार्मिकता। लेकिन इनकी ज़िंदगी का सबसे दिलचस्प हिस्सा इनके प्रेम प्रसंगों से ही है। मुहब्बत ज़िंदगी का तक़ाज़ा बन कर बार-बार इनके दिलोदिमाग़ पर छाती रही। इनकी शायरी पढ़ कर महसूस होता है कि शायर किसी ख़्याली नहीं बल्कि एक जीती-जागती महबूबा के इश्क़ में गिरफ़्तार है। इनके कुल्लियात (समग्र) में छः मसनवीयाँ मिलती हैं और हर मसनवी किसी प्रेम प्रसंग का वर्णन है। मोमिन की महबूबाओं में से सिर्फ़ एक का नाम मालूम हो सका। ये थीं उम्मत-उल-फ़ातिमा जिनका तख़ल्लुस “साहिब जी” था। मौसूफ़ा पूरब की पेशेवर तवाएफ़ थीं जो ईलाज के लिए दिल्ली आई थीं। मोमिन हकीम थे लेकिन उनकी नब्ज़ देखते ही ख़ुद उनके बीमार हो गए। कई प्रेम प्रसंग मोमिन के अस्थिर स्वभाव का भी पता देते हैं।


title: जसवन्तपुरा

text: जसवंतपुरा का पुराना नाम लोयानागढ़ था। लोयानागढ़ देवाल राजपूतों के 52 गाँवों (कलपुरा से करड़ा) की एक थिकाना की राजधानी थी।


title: मोमिन ख़ान मोमिन

text: मोमिन के <bdi>यहाँ</bdi> एक ख़ास <bdi>क़िस्म</bdi> की बेपरवाही की शान थी। धन-दौलत की तलब में इन्होंने किसी का क़सीदा नहीं लिखा। इनके नौ क़सीदों में से सात मज़हबी नौईयत के हैं। एक क़सीदा इन्होंने राजा पटियाला की शान में लिखा। इसका क़िस्सा <bdi>यूँ</bdi> है कि राजा साहिब को इनसे मिलने की जिज्ञासा थी। एक रोज़ जब मोमिन उनके आवास के सामने से गुज़र रहे थे, उन्होंने आदमी भेज कर इन्हें बुला लिया, बड़ी इज़्ज़त से बिठाया और बातें कीं और चलते वक़्त इनको एक हथिनी पर सवार कर के विदा किया और वो हथिनी इन्हीं को दे दी। मोमिन ने क़सीदे के ज़रिये उनका शुक्रिया अदा किया। दूसरा क़सीदा नवाब टोंक की ख़िदमत में न <bdi>पहुँच</bdi> पाने का <bdi>मुआफ़ीनामा (क्षमापत्र)</bdi> है। कई रियासतों के नवाबीन इनको अपने <bdi>यहाँ</bdi> बुलाना चाहते थे लेकिन <bdi>ये</bdi> कहीं नहीं गए। दिल्ली कॉलेज की प्रोफ़ेसरी भी <bdi>क़ुबूल नहीं</bdi> की।


title: जसवन्तपुरा

text: महाराणा प्रताप ने मुगल बादशाह अकबर के खिलाफ अपने संघर्ष के दौरान कुछ समय के लिए लोयानागढ़ में रुके थे


title: मोमिन ख़ान मोमिन

text: ये बेपरवाही शायद उस मज़हबी माहौल का असर हो जिसमें इनकी परवरिश हुई थी। शाह अब्दुल अज़ीज़ के ख़ानदान से इनके ख़ानदान के गहरे सम्बंध थे। मोमिन एक कट्टर मुसलमान थे। 1818 ई॰ में इन्होंने सय्यद अहमद बरेलवी के हाथ पर बैअत की लेकिन उनकी जिहाद की तहरीक में ख़ुद शरीक नहीं हुए। अलबत्ता जिहाद की हिमायत में इनके कुछ शेर मिलते हैं। मोमिन ने दो <bdi>शादियाँ</bdi> कीं, पहली बीवी से इनकी नहीं बनी फिर दूसरी शादी ख़्वाजा मीर दर्द के ख़ानदान में ख़्वाजा मुहम्मद नसीर की बेटी से हुई। मौत से कुछ अर्सा पहले <bdi>ये</bdi> आशिक़ी से अलग हो गए थे। 1851 ई॰ में <bdi>ये</bdi> कोठे से गिर कर बुरी तरह ज़ख़्मी हो गए थे और पाँच माह बाद इनका स्वर्गवास हो गया।


title: जसवन्तपुरा

text: लोहियाणा के ठाकुर धवलसिंह देवल ने महाराणा प्रताप को जनशक्ति की आपूर्ति की और उनकी बेटी की शादी महाराणा से की, बदले में महाराणा ने उन्हें "राणा" की उपाधि दी, जो इस दिन तक उनके साथ रहे।


title: मोमिन ख़ान मोमिन

text: मोमिन उर्दू के उन चंद बाकमाल शायरों में से एक हैं जिनकी बदौलत उर्दू ग़ज़ल की प्रसिद्धि और लोकप्रियता को चार चांद लगे। मोमिन ने इस विधा को ऐसे शिखर पर पहुँचाया और ऐसे उस्तादाना जौहर दिखाए कि ग़ालिब जैसा ख़ुद-नगर शायर इनके एक शेर पर अपना दीवान क़ुर्बान करने को तैयार हो गया। मोमिन ग़ज़ल की विधा के प्रथम पंक्ति के शायर हैं। इन्होंने उर्दू शायरी की दूसरी विधाओं, क़सीदे और मसनवी में भी अभ्यास किया लेकिन इनका असल मैदान ग़ज़ल है जिसमें <bdi>ये</bdi> अपनी तर्ज़ के अकेले ग़ज़लगो (ग़ज़ल लिखने वाला) हैं। मोमिन का कारनामा ये है कि इन्होंने ग़ज़ल को उसके वास्तविक अर्थ में बरता और बाहरी की अभिव्यक्ति आंतरिक के साथ करते हुए एक नए रंग की ग़ज़ल पेश की। उस रंग में <bdi>ये</bdi> जिस बुलंदी पर पहुंचे व<bdi>हाँ</bdi> इनका कोई प्रतियोगी नज़र नहीं आता।


title: जसवन्तपुरा

text: 1883 तक सीमावर्ती जिले बहुत अशांत अवस्था में थे, और शांति और कानूनविहीन ठाकुरों और अपराधी भीलों को शंट कर्ने व बहाल करने के लिए सक्रिय उपाय आवश्यक थे। लोयाना गाँव, जो पीढ़ियों के लिए अधिकार का विरोध करता था और शिकारी भीलों का मुख्य सहारा था, उस से सांत करके वो अप्रिल भील ठाकुरो को साजा देके गांव का नाम बदल कर जसवंतपुरा रक्खा।


title: मोमिन ख़ान मोमिन

text: मोमिन के शायराना श्रेणी के बारे में अक्सर आलोचक सहमत हैं कि इन्हें क़सीदा, मसनवी और ग़ज़ल पर एक समान दक्षता प्राप्त थी। क़सीदे में <bdi>ये</bdi> सौदा और ज़ौक़ की श्रेणी तक तो नहीं पहुंचते लेकिन इसमें शक नहीं कि <bdi>ये</bdi> उर्दू के चंद अच्छे क़सीदा कहनेवाले शायरों में शामिल हैं। मसनवी में <bdi>ये</bdi> दया शंकर नसीम और मिर्ज़ा शौक़ के तुल्य हैं लेकिन मोमिन की शायराना महानता की निर्भरता इनकी ग़ज़ल पर है। एक ग़ज़ल कहनेवाले की हैसियत से मोमिन ने उर्दू ग़ज़ल को उन विशेषताओं का वाहक बनाया जो ग़ज़ल और दूसरी विधाओं के बीच भेद पैदा करती हैं। मोमिन की ग़ज़लें ग़ज़ल के रंग की चंचलता, उत्साह, व्यंग्य और प्रतीकात्मकता की सर्वश्रेष्ठ प्रतिनिधि कही जा सकती हैं। इनकी मुहब्बत यौन प्रेम है जिस पर <bdi>ये</bdi> पर्दा नहीं डालते। पर्दे में तो इनकी महबूबा है। इश्क़ की वादी में मोमिन जिन जिन परिस्थितियों व दशाओं से गुज़रे उनको ईमानदारी व सच्चाई के साथ शेरों में बयान कर दिया।सुंदरता और प्रेम के गाल व तिल में इन्होंने कल्पना के जो रंग भरे वो इनकी अपनी बौद्धिक उपज है। इनकी अछूती कल्पना और निराले अंदाज़-ए-बयान ने पुराने और घिसे हुए विषयों को नए सिरे से ज़िंदा और प्रफुल्लित बनाया। मोमिन अपने इश्क़ के बयान में साधारणता नहीं पैदा होने देते। इन्होंने लखनवी शायरी का रंग इख़्तियार करते हुए दिखा दिया कि ख़ारिजी विषय भी तहज़ीब और संजीदगी के साथ बयान किए जा सकते हैं और यही वो विशेषता है जो इनको दूसरे ग़ज़ल कहने वाले शायरों से उत्कृष्ट करती है।


title: जसवन्तपुरा

text: जोधपुर और लोयना के महाराजा के बीच कुछ गलतफहमी थी. लोयनगर के सरदारों ने जोधपुर के तत्कालीन महाराजा जसवंत सिंह के खिलाफ विद्रोह कर दिया। महाराजा ने विद्रोह को शांत किया, दो असफल प्रयासों के बाद, उन्होंने लोयनगर को जीत लिया और इसका नाम बदलकर जसवंतपुरा कर दिया।


title: कन्नूर

text: कन्नूर (Kannur) भारत के केरल राज्य के कन्नूर ज़िले में स्थित एक नगर है। यह ज़िले का मुख्यालय भी है। कन्नूर अरब सागर से तटवर्ती है।


title: कन्नूर

text: पर्यटकों को कन्नूर काफी रास आता है। प्राकृतिक सुंदरता से परिपूर्ण इस नगर के पश्चिमी तट पर फैले रेत को लक्षद्वीप सागर चूमता है और तट के दूसरी तरफ ऊंचे-ऊंचे ताड़ के पेड़ वातावरण को और मनोरम बनाते हैं। सांस्कृतिक विरासत और कला से संपन्न इस नगर से अनेक किस्से जुड़े हुए हैं। माना जाता है कि राजा सोलोमन का जहाज मंदिर बनवाने हेतु लकड़ियां एकत्रित करने यहीं आया था। यहां की थय्यम नृत्य परंपरा विश्व प्रसिद्ध है। अतीत की याद दिलाती यहां की अनेक इमारतें जैसे मस्जिद, मंदिर और चर्च अपनी कहानी स्वयं कहते प्रतीत होते हैं।


title: कन्नूर

text: कन्नूर किले के रूप में विख्यात इस किले का निर्माण 1505 ई. में प्रथम पुर्तगाली वायसराय डॉन फ्रांसिसको डी अलमीडा द्वारा बनवाया गया था। पुर्तगालियों के बाद इस किले पर डचों को नियंत्रण हो गया, उसके बाद अंग्रेजों ने इस पर अधिकार कर लिया। मालाबार में अंग्रेजों का यह प्रमुख सैन्य ठिकाना था। वर्तमान में यह किला भारतीय पुरातात्विक सर्वेक्षण के अधीन है और यहां से मप्पिला बे फिशिंग हार्बर के सुंदर दृश्य देखे जा सकते हैं। यह किला कन्नूर से 3 किलोमीटर की दूरी पर है।


title: कन्नूर

text: इस खूबसूरत प्राचीन मस्जिद का निर्माण 1124 ई. में मुस्लिम उपदेशक मलिक इबन दीनार ने करवाया था। माना जाता है कि मस्जिद के सफेद रंग के ब्लॉक को इसके संस्थापक द्वारा मक्का से लाया गया था। मलिक इबन दीनार धार्मिक उपदेश देने के लिए भारत आए थे। मस्जिद के निकट ही मैसूर के शासक टीपू सुल्तान द्वारा बनवाया गया एक किला है। यह किला अब क्षतिग्रस्त हो चला है।


title: कन्नूर

text: यह बीच केरल के सबसे खूबसूरत बीचों में एक है। स्वदेशाभिमानी के रामाकृष्ण पिल्ला, ए के जी और चदायन गोविन्दन जैसे राष्ट्रवादी नेताओं ने यहां आराम किया था। यह बीच कन्नूर किले के समीप स्थित है। इस बीच की खूबसूरती देशी पर्यटकों के साथ विदेशी सैलानियों को भी आकर्षित करती है। बीच के साथ ही एक पार्क बना हुआ है जिसमें 18 फीट लंबी और 15 फीट ऊंची मूर्ति बनी हुई है। बच्चों के मनोरंजन के लिए भी यहां एक पार्क बना हुआ है।


title: कन्नूर

text: 4.5 किलोमीटर लंबे इस बीच की सबसे बड़ी खासियत यह है कि यहां आसानी से ड्राईविंग की जा सकती है। गाड़ियों के पहिए इस बीच के रेत में नहीं फंसते। यह बीच मोइटू ब्रिज तक फैला हुआ है और इसे तैराकी प्रिय लोगों का स्वर्ग कहा जाता है। बीच कन्नूर के दक्षिण दिशा से 15 किलोमीटर की दूरी पर है। जलक्रीडाओं की अनेक गतिविधियों का यहां आनंद लिया जा सकता है।


title: कन्नूर

text: इतिहास के अनेक उतार-चढ़ाव का गवाह यह किला पर्यटकों को काफी पसंद आता है। थलस्सरी नगर के थिरूवल्लपद हिल पर यह किला बना हुआ है जो दक्षिणी कन्नूर से 20 किलोमीटर दूर है। इस किले का निर्माण ब्रिटिश ईस्ट इंडिया कंपनी ने 1708 ई. में करवाया था। लाल ईटों से बना यह किला दो एकड़ क्षेत्र में फैला हुआ है। अंग्रेज इस किले का उपयोग टकसाल और कारागार के तौर पर करते थे। हैदर अली की सेना के अनेक नेताओं को यहां कैद किया गया था। किले के निकट ही सेन्ट जॉन चर्च है, जहां एडवर्ड ब्रेन्नन ने आराम किया था।


title: कन्नूर

text: ईजीमाला पहाड़ियां और बीच कन्नूर की उत्तरी सीमा पर स्थित है। कन्नूर से 50 किलोमीटर दूर इन पहाड़ियों में दुर्लभ जड़ी-बूटियां पाई जाती हैं। यहां माउंट देली लाइटहाउस भी बना हुआ है जिसकी देखभाल नौसेना द्वारा की जाती है। लाइटहाउस प्रतिबंधित क्षेत्र में है और सैलानियों को यहां जाना मना है। यहां के बीच की रेत अन्य बीचों से अलग है, साथ ही यहां का पानी अन्य स्थानों से अधिक नीला है। यहां की एट्टीकुलम खाड़ी में डॉल्फिनों को देखा जा सकता है।


title: कन्नूर

text: यह शांत और विशाल अभयारण्य पश्चिमी घाट के ढलान पर स्थित है। उष्णकटिबंधीय पेड़ों से घिर इस अभयारण्य में जीव जंतुओं की अनेक दुर्लभ प्रजातियों को देखा जा सकता है। हिरन, हाथी, बोर और बिसन आदि पशुओं के झुंड यहां सामान्यत: देखे जा सकते हैं। साथ ही तेंदुए, जंगली बिल्ली, गिलहरियों की विविध प्रजातियां और लगभग 160 दुर्लभ पक्षियों की प्रजातियों यहां देखी जा सकती हैं। यह अभयारण्य थलेस्सरी रेलवे स्टेशन से 35 किलोमीटर दूर है।


title: कन्नूर

text: यह महल कन्नूर नगर से 2 किलोमीटर दूर है। अरक्कल की रानी या बीबी को यह महल समर्पित है। केरल के एकमात्र मुस्लिम शाही परिवार से संबंध रखने वाला यह किला ऐतिहासिक दृष्टि से काफी महत्वपूर्ण है। इस मुस्लिम परिवार के नियंत्रण में तटीय इलाके और लक्षद्वीप थे।


title: कन्नूर

text: यह पार्क केरल में इस तरह का एकमात्र पार्क है। सांपों के लिए यहां तीन गर्त हैं। 15 शीशों का केस सांपों के लिए है और दो विशाल विशाल ग्लास हाउस किंग कोबरा के लिए यहां हैं। हर घंटे यहां सापों की प्रदर्शनी लगती है जिसे देखने बड़ी संख्या में लोग आते हैं। यह पार्क प्रतिदिन सुबह 9 बजे से शाम 5:30 बजे तक खुला रहता है।


title: कन्नूर

text: कोजीकोड का करीपुर विमानक्षेत्र यहां का नजदीकी एयरपोर्ट है। यह एयरपोर्ट दक्षिणी कन्नूर से 93 किलोमीटर की दूरी पर है।


title: कन्नूर

text: कन्नूर का रेलवे स्टेशन शोरपुर- मंगलौर रेललाइन पर स्थित दक्षिण भारत का महत्वपूर्ण रेलवे स्टेशन है। यह रेलवे स्टेशन देश के अनेक बड़े शहरों से जुड़ा हुआ है।


title: कन्नूर

text: केरल और आसपास के राज्यों के अनेक शहरों से सड़क मार्ग के द्वारा आसानी से कन्नूर पहुंचा जा सकता है। राज्य परिवहन की नियमित बस सेवाएं इसे अन्य शहरों से जोड़ती हैं।


title: शहबाज़ गढ़ी

text: शहबाज़ गढ़ी (अंग्रेज़ी: Shahbaz Garhi, उर्दु: شہباز گڑھی) पाकिस्तान के उत्तरी भाग में ख़ैबर-पख़्तूनख़्वा प्रान्त के मरदान ज़िले में स्थित एक गाँव व पुरातत्व-स्थल है। यहाँ तीसरी शताब्दी ईसापूर्व काल के मौर्य राजवंश के सम्राट अशोक के शिला पर अभिलेख का सबसे प्राचीन उदाहरण मिलता है जो खरोष्ठी लिपि में है। यह इसलिए भी उल्लेखनीय है क्योंकि यह भारतीय उपमहाद्वीप में लिखाई का सबसे पुराना ज्ञात नमूना है।


title: भागीरथ मांझी

text: भागीरथ मांझी झारखण्ड क्षेत्र में आंदलनों के प्रणेता तिलका मांझी के पुत्र थे। तिलका मांझी को मांझी विद्रोह के बाद फांसी दे दी गई थी जिसके बाद भागीरथ मांझी ने इसका नेतृत्व किया। उन्होंने खेरवार आंदोलन में भी नेतृत्व किया।. भगीरथ मांझी का जन्म गोड्डा के तलड़िहा में खरवार जनजाति में हुआ था, इसे बाबाजी के नाम से जाना जाता था, इन्होंने 1874 में खरवार आंदोलन को प्रारंभ किया था। आंदोलन के दौरान भगीरथ मांझी ने खुद को बोंसी गांव का राजा घोषित किया।


title: खनिज अम्ल

text: किसी एक या एक से अधिक अकार्बनिक यौगिकों से उत्पादित अम्लों को खनिज अम्ल (mineral acid) या 'अकार्बनिक अम्ल' (inorganic acid) कहते हैं। खनिज अम्लों को जब जल में घोला जाता है तो सभी अम्ल हाइड्रोजन ऑयन और संयुग्मी क्षार आयन बनाते है।


title: तत्काल सकल निपटान

text: तत्काल सकल निपटान अथवा वास्तविक समय सकल भुगतान प्रणाली (अंग्रेजी: Real time gross settlement (RTGS)), या आर टी जी एस एक ऐसी निधि अंतरण पद्धति है जिसमें एक बैंक से दूसरे बैंक में मुद्रा का अंतरण 'वास्तविक समय' और 'सकल' आधार पर होता है। यह किसी बैंकिंग चैनल द्वारा मुद्रा अंतरण का सबसे तेज माध्यम है। 'वास्तविक समय' में भुगतान से तात्पर्य है कि भुगतान लेनदेनों (संव्यवहारों) के लिए कोई प्रतीक्षा अवधि नहीं होती। जैसे ही कोई लेनदेन प्रसंस्कृत होता है ठीक उसी समय उसका निपटान हो जाता है। 'सकल भुगतान' से तात्पर्य लेनदेनों का किसी अन्य लेनदेन जैसे कि बंचिंग या नेटिंग आदि के लिए प्रतीक्षा किए बिना, एक के लिए एक आधार पर निपटान होना है। किसी लेनदेन के प्रसंस्कृत होने के बाद भुगतान अंतिम और अप्रतिसंहरणीय हो जाता है।


title: तत्काल सकल निपटान

text: ऑनलाइन : अगर आपके पास इन्टरनेट की सुविधा उपलब्ध है तो आप घर बैठे ऑनलाइन ही मोबाइल बैंकिंग या नेट बैंकिंग के माध्यम से किसी भी RTGS Enabled बैंक में पैसे का ट्रांसफर कर सकते है। नेट बैंकिंग या मोबाइल बैंकिंग से RTGS द्वारा पैसे भेजने के लिए आपको जिसे पैसे भेजने हैं उसे लाभार्थी या beneficiary के रूप में जोड़ना होता है। इसके लिए आपको लाभार्थी का बैंक खाता नम्बर, बैंक का नाम और शाखा और आईएफएससी संख्या भर कर एक बार लाभार्थी को जोड़ना होता है। इसके बाद आप जब भी पैसे ट्रान्सफर करना चाहें अपने नेट बैंकिंग में पहले से जुड़े हुए लाभार्थी को चुन कर उसे पैसे भेज सकते हैं।


title: तत्काल सकल निपटान

text: ऑफलाइन : आप अपने बैंक में जाकर RTGS कर किसी भी RTGS Enabled बैंक में पैसे ट्रान्सफर करवा सकते हैं। ग्राहक जिसे पैसे भेजना है उसके नाम, बैंक, शाखा का नाम, आईएफएससी, खाता प्रकार और खाता संख्या का विवरण अपने बैंक को उपलब्ध कराता हैं और भेजे जाने वाली राशि बताता है। साथ ही ग्राहक अपनी बैंक शाखा को अपने खाते को डेबिट करने और राशि भेजने के लिए अधिकृत करता है।


title: वित्त मन्त्रालय

text: वित्त मंत्रालय सरकार के वित्तीय प्रशासन के लिए जिम्मेदार है। यह देश को प्रभावित करने वाले सभी आर्थिक और वित्तीय मामलों से संबद्ध है। वित्त मंत्रालय के सबसे महत्वपूर्ण कार्यों में नियामक और बजट निर्माण है। मंत्रालय की कुछ प्रमुख जिम्मेदारियों में नियम बनाना, भुगतान करना, उपलब्धियां और सरकारी कर्मचारियों की अन्य सेवा शर्तों का विनियमन शामिल है। यह स्थानीय निधि लेखा परीक्षा, राष्ट्रीय बचत, लॉटरी, बीमा और कोषागार निदेशालय पर प्रशासनिक नियंत्रण रखता है।


title: वित्त मन्त्रालय

text: मंत्रालय विभिन्न राज्यों के लिए संसाधनों के स्थानांतरण सहित सरकार के व्यय को नियंत्रित करता है। यह देश के सभी वित्तीय लेनदेन की निगरानी के लिए नोडल केंद्र है। इसके अलावा इसका सबसे महत्वपूर्ण कार्य बजट तैयार करना, वर्ष के दौरान प्राप्तियों और व्यय पर नजर रखना है। विभाग का एक अन्य महत्वपूर्ण कार्य धन के पुनः विनियोग की निगरानी है। वित्तीय मामलों से संबंधित नियमों की तैयारी और विभागों द्वारा मांग से संबंधित व्याख्या एक और महत्वपूर्ण कार्य है।


title: प्रगतिशील समाजवादी पार्टी (लोहिया)

text: प्रगतिशील समाजवादी पार्टी की स्थापना समाजवादी पार्टी के राजनेता शिवपाल सिंह यादव ने २९ अगस्त २०१८ को की। अपने भतीजे एवं उत्तर प्रदेश के पूर्व मुख्यमंत्री से दूरियां बढ़ जाने के बाद उन्होंने समाजवादी मूल्यों की रक्षा के लिए प्रगतिशील समाजवादी पार्टी (लोहिया) बनाने का फैसला किया। मगर मुलायम सिंह यादव के निधन के बाद दिसंबर २०२२ में हुए मैनपुरी लोकसभा उपचुनाव में पार्टी सुप्रीमो शिवपाल यादव ने अपनी बहु और सपा प्रत्याशी डिंपल यादव को समर्थन का एलान किया और उनके पक्ष में सभाएं भी की। चुनाव के नतीजों के एलान के साथ ही शिवपाल ने प्रसपा के सपा में विलय का एलान किया और पूरे यादव परिवार की एकजुटता का प्रदर्शन किया।


title: प्रगतिशील समाजवादी पार्टी (लोहिया)

text: प्रगतिशील समाजवादी पार्टी का उद्देश्य भारतीय संविधान के प्रति सच्ची निष्ठा व श्रद्धा रखना है। पार्टी संवैधानिक दायरे में रहते हुए समाजवादी मूल्यों व सिद्धांतों में अपनी आस्था प्रकट करती है।


title: राजा गुहादित्य

text: राजा गुहादित्य गुहिल वंश के राजा थे , राजा गूहिल को मेवाड़ का वास्तविक संस्थापक माना गया है । इनके पिता शिलादित्य वल्लभी के शासक थे , , वल्लभी पर मल्लेच्छो ने आक्रमण कर वल्लभी साम्राज्य को जीत लिया। शिलादित्य की रानी पुष्पवती ने गुफा के भीतर गूहिल को जन्म दिया , गूहिल का जन्म गुफा के भीतर हुआ इसलिए माता पुष्पावती ने बालक का नाम गोह रखा ,


title: राजा गुहादित्य

text: गोहिल को कमलावती ने ईडर के राजा मांडलिक के पास संरक्षण के लिए रख दिया । ईडर के राजा मांडलिक भील ने गोहिल का लालन-पालन किया और कुछ जंगल दान में दिया ।


title: राजा गुहादित्य

text: राजस्थान के प्रमुख इतिहासकार कर्नल जेम्सटॉड के अनुसार , राजा गुहादित्य ने इडर के भील राजा मांडलिक की हत्या कर , ईडर के शासक बने और फिर राजस्थान के कई इलाकों पर अपना अधिकार कर लिया ।


title: शिवमूर्ति

text: शिवमूर्ति (जन्म: 11 मार्च 1950) हिंदी भाषा के एक कथाकार एवं उपन्यासकार हैं। उत्तर प्रदेश के सुल्तानपुर जिले में जन्मे शिवमूर्ति अपनी लिखी "कसाईबाड़ा", "सिरी उपमा जोग", "भरत नाट्यम्", "तिरिया चरित्तर" आदि प्रसिद्ध कहानियों; "केशर कस्तूरी" कथा संग्रह; "त्रिशूल" और "तर्पण" जैसे उपन्यासों के लिए जाने जाते हैं। इनकी कुछ कहानियां रंगमंच और सिनेमा का कथानक बन चुकी हैं। कसाईबाड़ा पर पांच हजार से ज्यादा मंचन, इस पर फीचर फिल्म भी. तिरिया चरित्तर पर बासु चटर्जी की फिल्म. इनकी कई कहानियां देशी-विदेशी भाषाओं में अनूदित हुई हैं।


title: श्वेतशल्कता

text: श्वेतशल्कता एक रोग-विषयक शब्द है जिसका प्रयोग श्रृंगीयता (केरेटोसिस) के धब्बों का वर्णन करने के लिए किया जाता है। यह न केवल जीभ सहित मुख गुहा की श्लेष्म झिल्ली पर आसंजित (संलग्न) सफेद धब्बों के रूप में बल्कि जठरांत्रिय नली, मूत्र नली एवं जननांगों पर भी सफेद धब्बे के रूप में दिखाई देते हैं। रोग-विषयक उपस्थिति अत्यधिक परिवर्तनशील होती है। श्वेतशल्कता किसी विशेष बीमारी का अस्तित्व नहीं, बल्कि अपवर्जन (बहिष्करण) का रोगनिदान है। इसका उन बीमारियों से अंतर किया जा सकता है जो समान प्रकार के सफेद घाव जैसे कि कैंडिडा एल्‍बीकैंस नाम कवक द्वारा त्वचा, मुख की श्लेष्मिक झिल्ली, फेंफडों तथा योनि का संक्रमण (कैंडिडिएसिस) या मुख का शैवाक उत्पन्न कर सकते हैं।


title: श्वेतशल्कता

text: कभी-कभी इसका वर्णन कैंसर से पहले प्रकट होने वाली स्थिति के रूप में किया जाता है।. यह धूम्रपान से भी संबंधित है।


title: श्वेतशल्कता

text: तंबाकू, या तो धूम्रपान किए जाने पर या चबाने पर, इसके विकास में मुख्य रूप से दोषी माना जाता है। (1998-2010 चिकित्सा शिक्षा एवं अनुसंधान के लिए मेयो फाउंडेशन (एमएफएमईआर (MFMER)).


title: श्वेतशल्कता

text: कभी-कभी "कैन्डिडा से संबंधित अथवा उससे उत्पन्न श्वेतशल्कता" शब्द का प्रयोग कुछ प्रकार के मौखिक कैंडिडिएसिस के लिए किया जाता है।


title: श्वेतशल्कता

text: यद्यपि "श्वेतशल्कता" शब्द अक्सर मुख की स्थितियों के संबंध में प्रयुक्त किया जाता है, इसका प्रयोग जननांगों एवं मूत्र नली की स्थितियों में भी किया जा सकता है।


title: श्वेतशल्कता

text: श्वेतशल्कता संबंधी घाव विश्व की लगभग 3% आबादी में पाए जाते हैं। श्लेष्मिक झिल्ली में लाल चकते होने (इरिथ्रोप्लेकिया) के समान ही श्वेतशल्कता आम तौर पर 2:1 पुरुष प्रधानता वाले 40 से 70 वर्ष की उम्र के बीच के वयस्कों में पाया जाता है।


title: श्वेतशल्कता

text: श्वेतशल्कता प्रमुख रूप से तम्बाकू के प्रयोग के कारण होती है। रोग का कारण माने जाने वाले अन्य संभावित एजेंट एचपीवी (HPV's), कैंडिडा अल्बिकन्स एवं संभवतः शराब हैं। इसके साथ ही साथ, भारत में किए गए एक अध्ययन में श्वेतशल्कता के रोगियों में सीरम के स्तर विटामिन ए, बी-12, सी एवं फोलिक एसिड में कम पाए गए। अधिकांश की उत्पत्ति कैंसरकारी तत्व द्वारा श्लेष्म झिल्ली की जलन से होती है। ब्लडरूट (Bloodroot), जिसे अन्य प्रकार से सैंगुइनेरिया कहा जाता है, को भी श्वेतशल्कता के साथ जुड़ा होना माना जाता है।


title: श्वेतशल्कता

text: श्वेतशल्कता के 5% से 25% तक घाव पहले से जहरीले घाव होते हैं; इसलिए सभी श्वेतशल्कताओं का इलाज दंत चिकित्सकों और चिकित्सकों द्वारा पहले से जहरीले घावों के रूप में किया जाना चाहिए - उनके ऊतक विज्ञान संबंधी मूल्यांकन या बायोप्सी (जीवोति-जांच) की आवश्यकता होती है। बालों वाली श्वेतशल्कता, जो एचआईवी संक्रमण और गंभीर प्रतिरक्षा की कमी वाले अन्य रोगों के साथ जुड़ा हुआ है, के एचआईवी (HIV) के साथ जुड़े होने पर वह लसीकार्बुद विकसित कर सकती है।


title: श्वेतशल्कता

text: श्वेतशल्कता उपचार में मुख्य रूप से पूर्वानुकूल कारकों - तम्बाकू के सेवन की समाप्ति, धूम्रपान, पान चबाना छोड़ना, शराब से परहेज - एवं पुरानी तकलीफ़ देने वाली वस्तुओं, जैसे कि दांतों के पैने किनारों - से छुटकारा पाना शामिल है। कैंसर-पूर्व होने वाले परिवर्तनों या कैंसर का पता लगाने पर एक बायोप्सी किया जाना चाहिए और घाव को शल्य चिकित्सा द्वारा निकाल देना चाहिए.


title: श्वेतशल्कता

text: मुख के द्वारा बीटा कैरोटीन लेने से मुंह की श्वेतशल्कता वाले रोगियों में सुधार होता प्रतीत होता है। इन परिणामों की पुष्टि करने के लिए और अधिक शोध की जरूरत है।


title: विधान सौध

text: १९५८ में निर्मित बेंगलुरु का विधान सौध, कर्नाटक सरकार के सचिवालय और राज्य की विधान सभा के कार्यस्थल के रूप में उपयोग में लाया जाता है। बेंगलुरु ग्रेनाइट से नव-द्रविड़ शैली में बनी यह इमारत भारतीय स्थापत्य कला का शानदार उदाहरण है। इसे रविवार रात्रि के समय कृत्रिम प्रकाश में देखना सुखद अनुभव है।


title: 2016 मथुरा मुठभेड़

text: 2 जून 2016 को, उत्तर प्रदेश के मथुरा शहर में जवाहर बाग पर जबरन कब्जा करने वाले उपद्रवियों व पुलिस के मध्य सशस्त्र संघर्ष में 2 पुलिस अधिकारी व 22 उपद्रवी मारे गए।


title: 2016 मथुरा मुठभेड़

text: बाबा जय गुरुदेव के अनुयायी, रामवृक्ष यादव के नेतृत्व में सशस्त्र अतिक्रमणकारियों के एक दल ने जवाहर बाग की भूमि पर 2014 से कब्जा किया हुआ था। मूलरूप से गाजीपुर निवासी राम वृक्ष यादव मय निजी प्रशासन, राजस्व व सेना के साथ यहाँ से अपनी समानान्तर सरकार चला रहा था। यह भी आरोप है कि स्थानीय प्रशासन यह मानता था कि राम वृक्ष यादव कुछ राजनेताओं का नजदीकी है, अतः प्रशासन इस मामले में निष्क्रिय रहा। अदालत के आदेश के बाद जब पुलिस ने बलपूर्वक अतिक्रमणकारियों से ज़मीन खाली करने की कोशिश कि तो उन्होने उग्र विरोध किया और एक पुलिस अधीक्षक सहित 2 वरिष्ठ पुलिस अधिकारियों को मार डाला। बाद में पुलिस ने जवाबी कार्यवाही की जिसमे कई अतिक्रमणकारी मारे गए।


title: 2016 मथुरा मुठभेड़

text: वर्ष 2014 से मथुरा के सार्वजनिक पार्क जवाहर बाग पर "स्वाधीन भारत विधिक सत्याग्रह" नामक समूह के सशस्त्र सदस्यों ने कब्जा कर रखा था, जो स्वयं को नेताजी सुभाष चन्द्र बोस का अनुयायी बताते थे व "स्वाधीन भारत विधिक सत्याग्रही", "आज़ाद भारत विधिक विचारक क्रांति सत्याग्रही", "स्वाधीन भारत सुभास सेना" आदि संगठनों से सम्बद्ध थे। हालाँकि, इस समूह का नेताजी सुभाष चन्द्र बोस द्वारा स्थापित "अखिल भारतीय फॉरवर्ड ब्लॉक" के राष्ट्रीय नेतृत्व से कोई सीधा संबंध नहीं है। स्वाधीन भारत विधिक सत्याग्रह, एक स्वघोषित क्रांति दल है जिसका नेता रामवृक्ष यादव था। बंगाल का चन्दन बोस उसका सहयोगी था और बदायूं का राकेश बाबू गुप्ता दल के लिए पैसों का हिसाब किताब देखता था। अधिकतर अनुयायी पूर्वी उत्तर प्रदेश के थे।


title: 2016 मथुरा मुठभेड़

text: इस दल का गठन धार्मिक नेता जय गुरुदेव की 2012 में मौत के बाद उनके अनुयायियों में से पृथक हुये लोगों से हुआ था। यह दल अंग्रेज़ी हुकूमत से प्रभावित भारतीय राजनैतिक व्यवस्था को पूरी तरह से बदलने की मांग करता है, जैसे कि, राष्ट्रपति व प्रधानमंत्री के पदों को समाप्त करना आदि। दूसरी प्रमुख मांग है भारतीय मुद्रा, रुपये, की जगह पर आजाद हिन्द बैंक मुद्रा चलायी जाए। इनका मानना है कि वर्तमान भारतीय मुद्रा रिजर्व बैंक व सरकार के हाथों डॉलर की गुलाम बन चुकी है। अनियंत्रित मुद्रा की कीमत डॉलर के मुक़ाबले ज्यादा होगी व पेट्रोल डीजल सस्ते दाम पर उपलब्ध हो सकेगा। एक अन्य घटक समूह "स्वाधीन भारत सुभाष सेना", स्वाधीन भारत विधिक सत्याग्रही समूह की ही सशस्त्र शाखा है। 2013 में स्थापित यह शाखा एक राजनीतिक पार्टी के रूप में पंजीकृत है। इसके सदस्यों ने भी बोस के लापता होने के पीछे एक साजिश होने का दावा किया है। दिसंबर 2014 में पार्टी के एक पदाधिकारी ने बोस से संबंधित दस्तावेजों को सार्वजानिक करने की मांग की और दावा किया कि वह अभी भी जिंदा हैं।